BIO - Unclose\nCAST | EUS\nThe long tomorrow out now!\nIskandar Rementeria eta David “Deibol” Rodríguez bikotek osatzen dute Unclose talde bilbotarra. Unclose proiektu honek Split77 elektro-rock talde Bilbotarrean, eta 2013. urterarte, ibilitako Iskandar, Deibol eta Ekaitz Hernández partaideak batzen zituen berriro ere. Lan berri honetan, Deibolek bateria jotzen jarraitzen du. Iskandarrek, teklatuak eta programazioak jotzeaz gain, ahotsen eta kitarra elektrikoen mundura salto egin zuen. Kontzertuetan Txufo Wilson (aka Empty Files) beraiekin doa teklatuak jotzen.\nZuzenerako soinu teknikaria eta ekoizlea den José Lastrak eta entsegu lokalean abestiak grabatu eta nahastu dituenak, eta bestetik, taldeko irudiaren sortzailea ( argazkiak, bideoklipak, bisualak eta web-orrialde honen diseinua) den Ainara Ipiñak osatzen dute Unclose.\nUnclose taldeak Bilboloop 2014 festibalean debuta egin zuen, kritika onak jasoz: “batere harrituta eta aldi berean, gustokoa! […] Nabaria egiten zaigun erreferentzia musikala aditu ahala, musika honek aldatzen, eboluzionatzen eta hasiera baten entzundakoaz zer ikusirik ez du.” (Mondosonoro). Taldearen zuzenekoa eta abesti bilduma instrumentazio elektrikoaren energia eta soinu elektroniko anitzak batzen dituzten bidai biziak dira, postpunk, elektronika eta pop estiloetara hurbilduz.\n2016ko Otsailean Winehouse Records disko-etxe independientea osatzen dute. Honekin “Runaways” deituriko lehenengo EPa argitaratzen dute. Diskoa Bilboko Kafe Antzokian aurkeztu zutenetik oihartzun ona izan du bertako eta estatuko komunikabide espezializatuetan: Siglo 21 (Radio 3), Mondosonoro edo Gara, azkenengo honetan, Pablo Cabezaren hitzetan: “Sinte eta erritmoak protagonistak, konposaketa eta ahotsak iradokizunez josita, gusto eta inspirazio handiz eginak. Uncloseren proposamena paregabea dugu Euskal Herrian”.\nIrailaren 29ean beraien lehenengo LPa aurkeztu dute, nahiz eta bi aurrerapenak “Early Morning” eta “Horses” (Siglo 21 irratsaioak aurkeztutakoak), argitaratu. Disko hau Euskal Herriko diskorik onenak zerrendetan sartu da eta estatu mailan.\nHona hemen María Taosa-k (Siglo 21, Radio 3) egindako diskoari buruzko aipamena:\n“Unclose taldeko kideak orainetik elikatzen diren arren, norabide argia dute: etorkizuna. Erdi irekita, itxi barik dagoen ateaz harago dagoena begiztatu eta ildoa zehaztu dute. Bertan aurkituko dutena ezezaguna, suntsigarria edo adoregarria izango da, baina begi-kolpea ematea merezi zuen. Etorkizuna eta iragana, bakoitza esku batean dutela, hemengoaren eta orainaren iheslariak dira.\nRunaways beraien lehen disko luzearen —The Long Tomorrow— bosgarren abestia da. Estetikaren nahiz lirikaren aldetik biharkoak ekarriko diguna begiztatzen ahalegintzen den albumaren karga kontzeptuala laburtzen du. Uncloseren abestiak etorkizunerantz abiatzen dira lauhazka, irmo, zalantzarik gabe.\nBilboko bikote bat dago Unclose taldearen atzean: Iskandar Rementeria (ahotsa, gitarra, sintetizadoreak eta programazioak) eta David ‘Deibol’ Rodríguez (bateria akustikoak eta elektronikoak). Gitarraz eta bateriaz lotutako multzoa osatzeko, elektronika eta taldea nortasunez janzten duen funtsezko tresna bat ere gehitu dute: ahots sakonak. Soinu digitalen sorkuntzak eta zabaltzen dituzten aukerek bat egiten dute baterien eta Ekaitz Hernándezek grabatutako baxu organikoen bultzadarekin. 2016an grabatu zuten Runaways izeneko lehen EPa, eta 2017an jaio da, berriz, The Long Tomorrow, taldearen lehen LPa. Izenburuaren jatorrian, Moebiusek eta Dan O’Bannonek 1975ean argitaratu zuten komiki bisionarioa dago.\nUnclosek ez du zientzia fikzioaren erreferentzia horren eta bere lanen arteko uztarketa zuzenik egin nahi, baina bikoteak ezin izan du saihetsi lehen lan horretako bederatzi abestiei ziurgabetasun hori jario izatea. Irmotasun osoz aurre egiten dioten ziurgabetasuna. The Long Tomorrow obra-hondakinez beteta dago, baina baditu argi uneak ere. Hasteko, Rising; proposamen minimala da, zinemagintzari lotutako planteamendu baten bidez ebazten dena; baditu gailurrak ere, hala nola Words eta Reflections, Unclosekoek berariaz argi bila jardun dutenak; eta diskoaren amaieran aurkituko dugu New Field, hautsez betetako adierazpena, basamortuko eta apokalipsi osteko oihartzunekin.\nThe Long Tomorrow disko osoak biltzen du tentsio dantzagarria, baterien ausardia erritmikoan oinarrituta. Atzealdean, LCD Soundsystem, Suuns, Kraftwerk, The Knife eta enparauen oihartzunak entzuten dira; eta baita zinemagintzaren erreferentziak ere, hala nola Angelo Badalementirena eta Ennio Morriconerena. Unclosek diskrezioz begiratzen dio iraganari, baina orainean txertatu eta biharrean iraungo duen hizkuntza aurkitu du.\nUnclosek mundu berri horri aurre egiten dio, asmatu ez dituzten hitzak erabiliz. Orainaren soinu distopikoa da. Baina beti dago erdi irekitako ate bat, itxi gabea, zuzenean argitasunera eramaten zaituena.”\nJARRAI IEZADAZU TWITERREN\nBete ezazu gure newsletterren harpidetza, taledearen inguruan sortzen diren albisteak jaso nahi ezkero\nIzena eta abizena:\nWeb disenua: Ainara Ipiña\nNew Field Unclose\nLet's have fun! Unclose


Iñaki Bartolomé, IDEABLE: “Une zoragarria bizi dugu KWIDOren garapen tekniko eta komertzialean” - SPRI - Up Euskadi\nIñaki Bartolomé, IDEABLE: “Une zoragarria bizi dugu KWIDOren garapen tekniko eta komertzialean”\nDuela gutxi, Ideable Solutions enpresa 300 startup baino gehiagoren artean aukeratu dute 40 finalistetako bat izateko osasun arloko konponbideetan espezializatutako Fiware (Future Internet Challenge eHealth) ekimeneko FICHe azkartze programan. Monitorizaziorako eta tele-zaintzarako beren plataforma, Kwido, aurkeztuko diete Europako Batzordeko kideei Rigako (Letonia) eHealth Urteroko Azokan.\nIñaki, a zer-nolako erronka duzuena esku-artean! Urduri al zaudete?\nOngi gaude, zorionez aurrerago ere parte hartu izan dugu honelako ekitaldi publikoetan. Gure helburua da teknologia pertsona nagusien zaintzaren zerbitzura jartzea eta denborarekin aitzindari bihurtu gara langintza horretan, horregatik nahiko maiz gonbidatzen gaituzte Euskadin, Estatuan edo nazioartean antolatzen diren ekitaldietara gure proiektuez mintzatzeko. Pixkanaka sektoreko erreferentzia bihurtu gara.\n2011n sortu zenuten zuen startUp-a, argi izanik Berrikuntza Sozialerantz bideratu eta arlo horretaranzko ikuspegi batean oinarritu nahi zenutela.\nHala da bai, bi ikur nagusi eduki nahi izan ditugu hasieratik: berrikuntza teknologikoa eta babesa ematea gizarteari, batez ere teknologia berriek behar adina kontuan hartzen ez dituzten kolektiboei. Izan ere, aktiboki lan egin dugu eta egingo dugu konponbide berriak sortzen adimen ezgaitasuna dutenentzat, erakunde sozialentzat, familientzat, e.a.\nGuztira 20 urte baino gehiago daramatzazue proiektu teknikoak, I+G+B-ko jarduerak, eta abar kudeatzen eta zuzentzen. Nola eboluzionatu du zuen negozioak “Kwido” iritsi arte?\nBai, Kwido iritsi baino lehen urte asko eman ditugu software proiektuak kudeatzen, batez ere aholkularitza informatikoa emanaz enpresa handiei eta Administrazio Publikoei. Esan genezake gehien eboluzionatu duena lan egiteko modua dela; orain “produktu” bat eraikitzen ari gara eta produktu horrentzako merkatua bilatu behar dugu, baita ere marketin estrategia bat, publizitatea, e.a. Guztiz berria eta zirraragarria da guretzat, izan ere neurriko aholkularitzan askoz mugatuagoa da dena, bezeroak premia bat dauka eta konponbide zehatz bat eskatzen du. Esku-artean produktu bat duzunean ordea, zerorrek bilatu behar dituzu zure merkatuaren premiak, eta sinetsarazi behar diezu egokiena zure konponbidea dela.\nOrain arte euskal erakundeen laguntza jaso duzue zuen proiektuetarako…\nEgia da bai, ondoko eskualdeek bekaizti begiratzen digute eta arrazoia dute, izan ere gure kasuan Bilbao Ekintza eta BEAZek asko lagundu digute martxan jartzeko prozesuan, aholkularitza emanaz, haztegietan toki bat eskainiz, nazioartekotzen lagunduz… Baina, zalantzarik gabe, SPRIren I+G+B-ko laguntza programak funtsezkoak izan dira, laguntasuna eman digutelako Kwido gisako garapenek behar duten berrikuntza arloa finantzatzeko. Eta ezin ahaztu eskaintzen dituen kenkari fiskalak, horiek ere oso lagungarriak dira eta.\nZergatik da garrantzitsua azkartze programa hau?\nUne honetan Kwido-ren oso fase garrantzitsu bati ekin behar diogu: modulu berri oso konplexuak bultzatu nahi ditugu produktuaren irismena handitzeko, eta gainera nazioartekotze prozesu batean murgilduta gaude, partner bana dugularik Erresuma Batuan eta Suitzan. Guretzat momentu honetan funtsezkoak dira FICHe azkartze programaren laguntza, modulu horien garapena azkartzeko Fiware teknologia txertatzeko aukera eta horrek ematen digun nazioarteko ikusgarritasuna.\nFiware teknologia Kwido-n sartzen ari zarete plataforma eskalagarriago bat sortzeko. Zertan datza prozesu hori?\nFiware Europan garatutako teknologia multzo bat da, zeintzuen helburua baita Europako ETEei utilitate gehiago eskaintzea beren garapenak azkarrago haz daitezen, modulu horiek kasu libre askotan erabili ditzaketelako: Big Data, lainoko ezarpenak, Gauzen Internet, Smart City proiektuak, e.a. Gainera, horrela, desagertu egiten da Europatik kanpoko teknologiarekiko (Amazon, Google, e.a.) mendekotasuna. Lagungarri dira hainbat etapa gainditzeko enpresa txikientzako eskala handiko konponbideen garapenean.\nGainera, nazioartekotze prozesu betean zaudete; Europa da zuen lehenbiziko jomuga.\nHori da bai, ia hasieratik izan dugu buruan ez genuela merkatu bakarrera mugatu nahi, gure arazoa Europa osora eta herrialde garatu guztietara hedatuta dagoelako. Gure esperientziak erakutsi digu nazioartekotze prozesua ez dela ez azkarra, ez erraza: lehenbizi, eredua definitu behar da, bazkideak hautatu, kontratuetako harreman puntuak finkatu, softwarea prestatu, e.a. Hilabete asko behar izan ditugu Erresuma Batuko (pertsona nagusien zaintzako Europako merkatu nagusia) eta Suitzako (ondoren Alemaniara, Frantziara eta Italiara sartzeko bidea irekiko digu) lehenengo bi bazkideenganaino iristeko.\nUne honetan partner-en ekintza komertzialarekin hasi behar dugu eta irrikan gaude merkatuen erantzuna ezagutzeko.\nProiektu berrietan pentsatzeko unea da ala indar guztiak bideratuko dituzue Kwido sendotzera?\nBeti dago astia (ez asko halere) gauza guztiz desberdinak egiteko eta gauza berriak probatzeko. Aurten Kwido-rekin zerikusirik ez duten produktu pare bat merkaturatuko ditugu, batez ere arlo teknologikoaz arduratuko gara, baina ezin dugu ezer gehiago kontatu. Horri esker teknologia berriak probatu ditzakegu, sormena askatu. Google bezalako enpresek horrelako eredua erabiltzen dute. Egia da gure ahaleginaren %80 Kwido proiektuan kontzentratu dugula, izan ere une zoragarria bizi dugu Kwidoren garapen tekniko eta komertzialean.\nZorte on, Iñaki. Eta aurrera!\nPertsona nagusiak eta menpekoak zaintzeko plataforma bat da, osasunaren esparruan edo pertsona nagusien zaintzan lan egiten duten enpresei zuzendurik dagoena (eguneko zentroak, egoitzak, e.a.). Dispositibo anitzeko plataforma teknologiko bat da eta hainbat zerbitzu eskaintzen ditu: pazientearen osasunaren monitorizazioa, medikazioaren kontrola, estimulazio kognitiboko ariketak eta bideo-deien sistema bat, senitarteko, zaintzaile eta profesional medikoekin erraz konektatzeko.


Zergatik ez diegu haurrei haserretzen uzten? - Irrizbizi\nHasiera » Gizakia » Zergatik ez diegu haurrei haserretzen uzten?\nAtalak: Gizakia, Gizartea, Hezkuntza\nSarritan entzun ditugu “ez zaitez tontakeria horregatik haserretu” edo “ez zaitez horregatik triste egon” bezalakoak, baita “ez du pena merezi horregatik negar egiteak” ere. Horregatik, horregatik, horregatik… Baina joder, ni haserretu banaiz zer? nik triste egon nahi badut eta arrazoi horregatik negar egin nahi badut zer? Zer gertatzen da?\nTxikitatik behartu gaituzte haserreak konpontzera. Gogoan dut umetan ikaskideren batekin haserretzean, bakoitza beste jolas talde batean sartu izana, edota irakaslea haserreaz ez ohartzeko amorruaren malkoei sabel barruan eutsi izana ere. Izan ere irakaslea, edo ikasgelatik kanpo izandako kasuetan gurasoak ohartzen baziren, haserrea berehala konpontzera behartuak geunden. Guk haserre egon nahi genuen ordea! Ez dakit haserreak debekatuta zeuden eta oraindik hala diharduten edo zer!\nLehenengo pausua honakoa, irakaslea edo gurasoa zugana hurbildu eta: “Zer gertatzen zaizu?, haserre al zaude?”. Guk berriz, estuasun honetan gezurrik ezin ezkutatu: “Bai, baina utzi bakean!” erantzuten genuen askotan. Orduan hasten ziren, haserrea inoiz konponduko ez ote genuen beldurrez edo ez dakit; “baina zer gertatu da?”, “norekin haserretu zara?”, “zer egin diozu?” edota “zer egin dizu?” bezalako galderak, ia bat erantzuteko betarik gabe hurrengoa entzuten genuenekoak. Eta nik pentsatzen dut, benetan? benetan axola al zaizkigu erantzun guztiak, entzundakoa entzunda ere “eskatu barkamena” edo “barkatu iezaiozu” esan behar badiegu haurrei? “Horrek ez du garrantzirik maitea”,”ziur ez duela zu mintzeko egin”, “esaiozu hurrengoan ez duzula horrela jokatuko”, “ez al da ba zure laguna?”, “lagunek beti barkatzen dute elkar” … bla bla bla, bla bla bla!\nEz naiz barkamena ez eskatzearen aldekoa, ezta ez barkatzearen aldekoa ere. Are gehiago esango dut, barkamena eskatzearen eta barkatzearen aldekoa naiz, baina pertsona bakoitzak prozesu hau bere erritmoan egiten duenean. Izan ere, iruditzen zait, modu honetan haurren emozio “negatiboak” edo zailak ezkutatzen ditugula, eta horrela itzaltzen ditugula haurrek haserre une horietan izaten dituzten sentimenduen garrak. Barkamena eskatu edota barkatzea ur balde bat bailitzan! Helduok badakigu hori ez dela horrela, guk gure artean ditugun haserreen arrazoiak askotan tontakeriak izaten direlako eta guk ere gure denbora behar dugulako hau ikusteko. Helduoi emozio hauek kudeatzea zaila egiten zaigu askotan… Norberak bere prozesua behar du, izan duen jokabideaz ohartu eta haserrea konpontzeko. Zergaitik ez diegu haurrei haserretzen uzten? Haserreak konpontzeko askatasuna ematen?\nBeldur gara haurrek haserreak kudeatzeko guk ditugun zailtasunak izango dituztelakoan? Haserreak guk konpontzen badizkiegu ez dugu ezer konpontzen ordea!\nAi, aria galdu dut! Ba hori, utzi haurrei haserretzen. Utzi triste egoten eta negar egiten, agian guretzat tristea eta negargarria ez den horrek gure albokoari tristura eta negargura sortzen dizkio! Haserretzea, triste egotea eta negar egitea ezin ditugu inoiz debekatu; haserre edo triste dagoenari eta negarrez ari denari entzun egin behar zaio. Entzun soilik eta ez behartu.\nTaupa-Taupa | Zergatik ez diegu haurraei aserratzen uzten? - […] Zergatik ez diegu haurrei haserretzen uzten? […]\nTaupa-Taupa | Zergatik ez diegu haurrei aserratzen uzten? - […] Zergatik ez diegu haurrei haserretzen uzten? […]


Jaime Camino - Wikipedia, entziklopedia askea.\nBartzelona, 1936ko urriaren 11\nBartzelona, 2015eko abenduaren 5a (79 urte)\nMiquel Porter Gaudí Honorary Award (2009)\nJaime Camino Vega de la Iglesia (Bartzelona, 1936ko ekainaren 11 -2015eko abenduaren 4) idazlea, gidoilaria, eta zinema zuzendari ezaguna izan zen. Frankismo garaian zinema engaiatuaren alde egin zuen lan.\nZuzenbide ikasketak Bartzelonan egin zituen. Halaber, musika ikasketak egin zituen, piano eta harmonia. Hasieran literaturari ekin zion, La coraza eleberriarekin Nadal sarian finalista geldituz. Ondoren zinema munduan murgildu zen. Zineman Bartzelonako Eskolarekin lotzen zaio: zinema engaiatuaren alde egin zuen zuzendari talde bat diktadura garaian. Talde horren beste ezaugarria Frantziako Nouvelle Vague eragina nabaria zen. 1975an Institut del Cinema Català erakundearen sortzear hartu zuen parte. 2009an Ohorezko Gaudí Saria Zinemako Katalan Akademia eman zion. Bartzelonan hil zen, 2015eko abenduaren 4an, 79 urtez, birikako minbiziaz.\nCaminoren filmetan Gerra Zibilaren presentzia konstantea izan zen.\n1969. Un invierno en Mallorca, George Sanden liburuan oinarrituta.\nLa coraza, eleberria, Nadal sariaren finalista, 1966, argitaratu gabea.\nMoriré en Nueva York, eleberria, 1996.\nEl oficio de director de cine, saiakera, 1997.\nJaime Caminoren filmografia.\nLa Acadèmia del Cinema Català librará a Jaime Camino el primer premio Gaudí honorífico por la dignidad de su trayectoria, Diario El Periódico de Cataluña, 2009-01-16.\nISNI: 0000 0000 7827 2605\nBNF: 12771959g (data)\nKataluniako zinema zuzendariak


Biolentzia berbala atzo, zapatua, Oñatin - Oñati - Goiena.eus\nBiolentzia berbala atzo, zapatua, Oñatin\nJagoba Domingo 2013-11-24 20:11\nRap musikaren gotorleku bihurtu zen zapatu gauean Oñatiko Gaztelekua. Jende gutxi, baina taldeek ikusleak ederki asko poltsikoratu zituzten, kontzertuko parte aktibo bihurtuz; eta hori ez da lan makala izaten.\nGaua hotz xamar hasi bazen ere, pixkanaka berotuz joan zen Duo Kie madrildarrekin lehertu aurretik. Gaztelekua saltoka jarri zuen bikoteak, eta publikoak gehiago nahi zuen arren, amaiera ezin hobea eman zioten Oñatiko rap jaialdiari.\nRap estilo ezberdinak entzuteko aukera egon zen zapatuan; Autodidaktas Fox gasteiztarren rap klasikoagotik, Irungo RushBlacka hirukotearen rap-hardcorera eta 90ko hamarkadan hasi ziren Duo Kie-ren eromenera arte. Azken horiek izan ziren gaueko errege zalantza izpirik gabe; taula gainean egoten jakitea, harropuzkeria eta kantuen artean, bakarrizketetan maisu.\n22:30 pasata zirenean igo zen gaueko lehenengo hirukotea taulara; Autodidaktas Fox. Argitaratu berri duten Autoestima diskoan bikote bezala aurkezten badira ere, zapatuan Dj Clandestino izan zuten diskoak jartzen. Sam eta Fox bikotea gaueko lanik gogorrenaz arduratu zen, publikoaren hasierako beldur edo distantzia murrizten saiatzea. Eta egia esan, pixkanaka edozein kontzertuk behar duen gertutasun hori lortu zuten. Raperoen eta Hip Hop kulturaren duintasuna aldarrikatu zuten, eta taldeen artean rap lasaiena egin arren, jaialdia hasteko aukera ona izan zen.\nRottweiler-ak bailira igo ziren eszenara Kallid, Dokk Skandal eta Dj Rask irundarrak. Hasieratik argi utzi zuten, eurena rap-hardcorea dela, hitz gordinak, zuzenak eta jarrera oldarkorra.\nLengua bifida diskoa aurkezteari ekin zioten, eta taula biolentziaz eta agresibitatez bete zuten; sentimendu hori ikusleengana transmitituz. Emanaldi bizia eskaini zuen RushBlacka hirukoteak, eta Euskal Herrian kalitatezko rap musika egiten dela argi utzi zuten, hori bai, kantu batzuetan Kallid abeslariari jarraitzea zaila izan zen.\nGaueko momentua heltzear zegoen, eta publiko gaztetxoarenaren artean urduritasuna nabaria zen; Duo Kie-ren kantuak ikasita zituzten, eta esperotako momentua heldu zen.\nEspainiar estatuko rap mugimenduan errege dira Locus eta Nerviozzo MC-ak. Rap-hardcorea da bikotearen ikurra, eta Oñatin Inferno disko berriaren errepasoa egin zuten; hori bai amaitzeko, Charlie Sheen klasikoarekin eromena eraman zuten Gaztelekura.\nEmanaldia bi zatitan banatu zuten, baina momentu oro kontzertuaren tempoa bikain kontrolatu zuten, publikoarekin konexio paregabea lortuz. Azpimarratzekoa ere, Dj Yulianek emandako ikuskizuna.


"Mugikortasunean jarri dugu arreta berezia" - Leaburu-txarama - Tolosaldeko ataria\n"Mugikortasunean jarri dugu arreta berezia"\nIrati Saizar Artola 2019-10-03 19:57\nUda pasa eta iraila hastearekin bat «martxa hartzen» hasi dira udal gobernuko kideak; Txarama biziberritzeko planarekin jarraitu nahi dute.\nDuela bi agintalditatik zinegotzi izan da Joxe Ramon Eizagirre (Txarama, 1964) Leaburu-Txaramako Udalean, eta maiatzeko udal hauteskundeen ondotik alkate dihardu.\nZerk animatu zaitu alkate kargua hartzera?\nAzken zortzi urte hauetan zinegotzi izan naiz; Maixa Uzkudun alkate ohia laguntzen aritu naiz. Normala denez, alkate izateak nekea sortzen du eta bazen garaia erreleboa emateko.\nZinegotzi izatetik, alkate izatera. Zenbatekoa da aldea?\nOrain ordu gehiago sartu behar izaten ditut, eta jendearekin ere gehiago egon behar da.\nZer moduzko hilabeteak izan dira alkatetzan?\nAbuztuan udaletxea itxita izan dugu, eta irailean hasi gara martxa hartzen. Aurreko lanei jarraipena emanez hasi gara.\nZortzi urteko bidearen ondoren, aurten onartu da Hiri Antolamendurako Plan Orokorra. Aukera berriak ireki dizkizue horrek?\nBai, noski. Adibidez, etxe berriak non eraiki daitezkeen eta zehaztuta geratu da. Inkesta bat egin genuen, ikusteko nor egon zitekeen prest etxe batean sartzeko. Laster, bilera bat egingo dugu beraiekin, herrian zein aukera dauden ikusteko eta benetan prest ote dauden edo ez jakiteko.\nZein dira datozen lau urteei begira aurreikusten dituzuen proiektuak?\nEskuartean daukagun proiektua emergentziazko etxebizitzarena da. Udaletxeko goiko solairuan eraikitzea da asmoa, negu aldean. Horrek, igogailua jartzea ere eskatzen digu. Horrez gain, mugikortasunean jarri dugu arreta berezia. Txaraman, batez ere, baina baita Leaburun ere, etxe asko errepidetik oso-oso gertu kokatuta daude. Ez dago oinezkoentzat biderik, ez zebrabiderik, ez dago ezer kotxeen abiadura murrizteko. Beraz, Aldundiarekin bildu gara, eta zenbait puntutan egokitzapenak eskatu ditugu. Aurten amaitu dugu Irisgarritasun Plana, eta horixe izango da gure erronka nagusia.\nTxarama biziberritzeko plana jarri zenuten martxan azken agintaldian. Nola dago gaia?\nMugikortasunaren gaiarekin batera ari gara lantzen. Helburuak antzekoak dira, jendea oinez zein bizikletaz lasai ibili ahal izatea. Egia esan, paper-fabrika itxi zenetik, nahikoa zaharkitu da auzoa. Eta orain, errepide ingurua, autobus geltokia, jolasteko tokia eta beste, ondo jartzea da asmoa.\nParte hartzeari dagokionez, herri aktiboa zarete?\nAntolatzen duzunaren arabera jendeak parte hartzen du, baina ez nahi genukeen adina. Parte hartzeko ohitura galdu egin da, eta berreskuratu nahiko genuke.\nNola egin daiteke hori?\nKulturari garrantzi gehiago eman nahi diogu, herriari izaera emateko eta jendea herrian bertan biltzeko. Ikasturtean zehar, adibidez, ikastaroak antolatzen ditugu. Azken batean, gure nahia da Leaburun aukerak izatea Tolosara jaitsi beharrean; hemen aukerak eskaini eta elkarrekin egon ahal izatea.


Gure artean oso arrunta den onddo pozoitsua da honakoa. Herrialde batzuetan denbora luzez kontsumitu izan du gizakiak, eta egun, oraindik ere, gune batzuetan jan egiten da, beti ere sukaldatu ostean, honek toxikotasuna murrizten baitu.\nEgilea: Ibon Aristi\nDeskribatzailea: (Batsch) Fr. 1838\nhttp://www.sgc.utoronto.ca/index4.php?cheap-essay-writing=top-research-paper 5-12 cm-koa, inoiz 20 cm-taraino irits daiteke. Hasieran apur bat ganbila, ertza barrurantz oso biribilkatuarekin, gerora zabaldua, eta inoiz, inbutu itxura hartuz. Sendoa da, handitu ahala irregularki lobulatua. Kutikulak kolore arrea, marroi-oliba edota gris-olibakara izan dezake. Heze dagoenean lingirdatsua izan daiteke. Igurtziz gero kolore are ilunagoa hartzen du.\nLaburra, sendoa eta betea. Pileoaren erdian kokatuta dago, nahiz eta ertz baterantz gehiago hurbildu. Pileo, edo txapelaren, kolore antzekoa. Oina ere igurztean ilundu egiten da.\nOrriz osatutakoa eta euren artean estuki loturik daude. Nahikoa meheak dira, dekurrenteak. Kolore argiagoa du, krema kolorekoa edo, baina ukituta ilundu eiten da hau ere.\nNahiko trinkoa, hasieran konpaktua, gerora bigunagoa. Kolore zurikoa, airearekin kontaktuan horizten dena eta ikutu ostean iluntzen dena. Zapore eta usain atseginekoa.\nEliptikoak, 8-10 x 5-6 mikratakoak. Espora jalkina burdin kolorekoa.\nUdaberri eta udazkenean aurki daiteke. Batik bat pinu eta hostozabalen artean aurkitzen dira, nahiz eta inoiz makal edo gaztainondoen inguruan ere aurkitu.\nEgun hilgarri kontsideratzen da Frantzian eragindako hilketa batzuen ondorioz\nHonek oina motzagoa du eta pileoaren ertz batera makurtua dago. Kolore are horiagoa, eta haltzen azpian soilik aurki daiteke.\nPileo sendoagokoa, nahikoa tamaina handia izan dezakeena, orriak krema kolorekoa eta oinaldean baitan banatzen direnak. Estipea, oso sendoa eta laburra, pileoaren alde batera egina, eta tertziopelo arre-ilun batez estalia. Koniferoen egur hiletan agertzen da.


pylos - Jokoenea\nJokoaren lehenengo ideia 1964an izan zuen David G. Royffe-k; baina 1994ra arte ez zuen aurkeztu Alemaniako Essen-eko Internationale Spieltage (Jokoen nazioarteko azoka) azokan. Hasieran Elevation (Goratze) izena izan zuen; baina, Gigamic-ek argitaratu zuenean Pyraos izena hartu zuen eta, beranduago, Pylos.\nSari hauek jaso ditu: Games Magazine aldizkariaren Games 100 Selection (100 jokoen bilduma) saria 1994, 1995 eta 1996an, AEBn; Mensa Select-en Top 5 Best Games (Lehen bost joko onenak) saria 1994an, AEBn; Parent’s Choice fundazioaren Gold Award (Urrezko saria) 1994an, AEBn; eta Giocco Dell’anno, 1994. urteko jokoa, Italian.\nJokoaren ideiak, 30 bolarekin piramide bat osatzeak, zenbaki piramidal karratuak ekartzen ditu burura. Izan ere, aspaldi aztertu zituzten matematikariek eta matematika zaleek irudi bat osatzeko behar ziren kopuruak. Horrela sortu ziren zenbaki triangeluarrak (1, 3, 6, 10…), zenbaki karratuak (1, 4, 9, 16…) eta, besteen artean, zenbaki piramidalak, piramidearen oinarriaren araberakoak. Horrela, beraz, zenbaki piramidal karratuek oinarri karratua duen piramide bat osatzen dute. Maila bat duen oinarri karratuko piramidea osatzeko nahikoa da bola bat; beraz, 1 da lehen zenbaki piramidal karratua. Bi mailako piramidea osatzeko, 2×2 oinarria behar dugu; beraz, 1 + 4 = 5 bola behar ditugu, bigarren zenbaki piramidal karratua. Hiru mailako piramidearekin 3×3 oinarria behar dugu; eta 1 + 4 + 9 = 14 zenbakia lortzen dugu. Pylos jokoak lau mailako piramidea erabiltzen duenez, 1 + 4 + 9 + 16 = 30 zenbaki piramidala dugu...\nJokoa 4 × 4 zulo dituen taula batean jokatzen da.\nJokalari bakoitzak 15 bola, argiak edo ilunak. Partidaren hasieran bolak taulatik kanpo daude, jokalarien gordekinak.\nJokalariek 30 bolako piramide bat osatu behar dute. Jokalarien helburua norberaren bola piramidearen goiko erpinean jartzea da.\nHasteko, bere txandan jokalari bakoitzak gordekineko bola bat jarriko du taulan.\nPartidan zehar, jokalari batek ez badu bolarik gordekinean taulan jartzeko eta beste aukerarik ez badu, partida galduko du.\nPiramidearen maila batean bolen karratu bat edo gehiago osatzen direnean, jokalariek bola bat jar dezakete horien gainean (pilaketa); orduan, bere txandan jokalari batek aukera hauek ditu:\nGordekineko bola bat taulan jartzea.\nGordekineko bola bat karratu baten gainean jartzea.\nTaulan dagoen beste bola bat karratu baten gainera ekartzea, mugimendu horrekin maila bat edo gehiago igotzen bada baino ez.\nTaulan dagoen bola bat ezin da mugitu beste bola bati eusten badio.\nKolore bereko karratuak\nBere koloreko karratu bat osatzen duen jokalariak taulako bola bat edo bi berreskuratuko ditu, berehala, gordekinean jartzeko. Edozein bola edozein mailatan berreskura dezake, bola jarri berria barne, eta beste bola bati eusten dioten bolak izan ezik. Bere koloreko karratu bat baino gehiago osatzen badu ere, bola bat edo bi baino ezin ditu berreskuratu.\nPilaketa eta karratua\nTxanda berean, jokalari batek hau egiteko aukera du:\ntaulan dagoen bere bola bat igotzea;\nhorrela bere koloreko karratu bat osatzea; eta\nbola bat edo bi berehala berreskuratzea gordekinera eramateko.\nPartida bat bukatzen da piramidea osatzen denean, eta bere azken bola tontorrean jartzen duenak irabaziko du.\nJokoan trebatzea errazteko, kolore bereko karratua osatzearen araua bazter daiteke. Orduan, pilaketarekin baino zin dira bolak aurreratu.\nJokalari batek bola bat edo bi berreskuratuko ditu bere koloreko karratu edo lerro bat osatzen duenean. Lerro horrek maila berean, lehena edo bigarrena, egon behar du. Baliozko lerro bat osatuko dute:\nLehen mailan, kolore bereko lau bolek.\nBigarren mailan, kolore bereko hiru bolek.\nDiagonalak ez dira baliozko lerroak. Ezin dira bi bola baino gehiago berreskuratu jokaldi batean.


Mondragoeko armarria [Testua: Ramon Ugalde] | Mondraberri Arrasateko Ataria\nHasiera Albisteak Mondragoeko armarria\nMondragoeko armarria [Testua: Ramon Ugalde]\nCuando Arrasate primero\nPor ser leal y guerrero\nLlamó el Rey Mondragón\nDonde nacen, donde son,\nLos hombres fuertes de acero;\nVi un dragón inflamado\nMonte y castillo real\nCon las cadenas cercado\nDel puerto del Muradal\nMondragón liburuan José Letonak eta Juan Leibarrek kontatzen dutenez hori da Mondragoeko armarriaren oinarrian dagoen irakurgaia. Errege-erregina katolikoen kronistaren batek idatzi ei zuena. Uste dut Udaletxeko fatxadako harrizko eskudo ederrean egongo dela idatzi hori. Nik ez dut ikusi. Hala ere, Mondragoeko armarriaren elementuak ulertzeko baliagarria delakoan nago.\nEsaten da armarri “parlante” dela, hau da; armarriko elementu batzuk herriaren izena azaltzen dute. Mendi bat eta dragoi bat daudenez Mondragón izan beharko da izena. Hor ez dago desadostasunik. Zein da armarriko mendia? Santa Barbara ala Murugain?\nDragoiaren mendiaren gainean dagoen gazteluari buruz ordea bi hipotesi daude: bata Letonak eta Leibarrek ematen dutena, eta bestea Jose Maria Urangarena.\nLeibarrek eta Letonak neurri batean Juan Carlos Guerraren hipotesia jasotzen dute eta Guerraren azalpenaren arabera armarriko gaztelua Santa Barbarakoa izango litzateke. Jose Mari Urangarentzat aldiz gazteluak El Saladoko (1340) guduari egiten dio aipamena. El Saladoko Tarifa inguruan dago eta bertan musulmanen aurkako gerran beste garaipen erabakigarri bat gertatu zen eta dirudienez Mondragoeko gudarien ekarpena oso inportantea izan zen.\nKataiak (kateak) katea Navas de Tolosako (Jaen) guduan, almohadeen aurkako borrokan irabazitakoa. Beraz, Nafarroako Erresumako armarriko kateek eta Mondragoekoek jatorri berbera izango lukete.\nNavas de Tolosako bataila erabakigarria izan zen musulman inperialismoa geldiarazteko.\nArestiko poesian aipatzen den Muradaleko mendatea Despeñaperrosen dago, eta dirudienez Arrasateko gudariek mendate hori zeharkatu zuten bataila ospetsu horretan eta garaipena lortu.\nBaina zergatik kataiak? Kristau historialariek kontatzen dutenez almohadeen buruzagia jaima batean zegoen gordeta eta bere inguruan katez lotutako esklabo beltzez osatutako giza hesi batekin babestuta zegoen. Nafarroako Antso Azkarra izan zen bertaraino iritsi eta ezpata batekin (edo aizkora batekin) kateak apurtu zituena. Mondragoetarrak ez ziren urrun ibiliko. Kroniketan azaltzen denez mondragoetarrak eta leinztarrak Diego Lopez Harokoaren gudari taldeetan joan ziren gudu horretara. Bataila horretan Europa mendebaldeko kristau erresumetako gudari askok hartu zuten parte.\nBi arbola ere badaude eta horien inguruan ez dut azalpen zehatzik aurkitu. Arrasate bi bailara elkartzen diren lekuan kokatuta dagoenez zuhaitzek Leintz eta Ugaran irudikatu dezakete.\nUhinak edo itsasoko olatuak\nArmarriaren oinarrian itsasoaren uhinak edo olatuak azaltzen dira. AZE, Arrasate Zientzia Elkartearentzat uhin horiek Gipuzkoako itsasoa sinbolizatzen dute. Jose Maria Urangarentzat Algezirasko konkista adierazten dute. Izan ere mondragoetarrek parte hartu zuten konkista horretan eta horrela kristauek musulmanei hiri hori kendu ondoren Hegoko Itsasora (Mediterraneora) iritsi ziren.\nJose Maria Urangaren teoriari koherentzia gehiago ikusten diot. Mondragoeko armarriaren hiru elementutan (gaztelua, katea eta olatuak) funtsean bertako gudariek, kontzejuko milizianoek lortutako garaipen militarrak erakutsiko lirateke. Talde moduan lortutakoak eta horregatik kontzeju osoarenak zirenak.\nOrain dela urte batzuk Arrasateko Udalak armarri diferente bat erabiltzen hasi da. Hasteko errege koroaren ordez koroa “almenatu” batekin ematen dio gaina armarriari. Betiko armarrian ordea errege koro bat dago. Navas de Tolosako guduan irabazitako kateak ere desagertu egin dira. Gaztelua ere diferentea da: betiko gazteluak hiru dorretxo zituen eta honek ostera lau almena. Mendia, dragoia eta arbolak mantentzen dira, baina gazteluaren alboetan bi pieza bertikalak jarri dituzte, bolardoak modukoak edo nik zer dakit.\nNortzuk izan ziren armarria aldatzea erabaki zutenak? Noiz eta zergatik? Nik ez daukat erantzunik.


Irakasleak galdetzen duenean ea zein karrera egitea erabaki duten, Isa da erantzunik ez duen bakarra. Nekatuta dago, beti baita bera zer egin ez dakiena. Hala, bada, erabaki du ondo ikertu behar duela zergatik ote den hain zalantzatia. Bidetik doala, ohartzen da askotan aldamenean izan dituen pertsonek adierazi izan diotela zer egin behar duen. Horretaz konturatzen denean, lanean hasten da autonomia irabazteko, baita ametsetan ere.


Olga Korbut - Wikipedia, entziklopedia askea.\n1955eko maiatzaren 16a (65 urte)\nSobietar Armada Grodno\nMunich 1972 Taldeka\nMunich 1972 Potro\nMunich 1972 Zorua\nMunich 1972 Asimetrikoak\nMontreal 1976 Taldeka\nMontreal 1976 Potro\nVarna 1974 Taldeka\nVarna 1974 Jauzia\nVarna 1974 Lehiaketa oso\nVarna 1974 Asimetrikoak\nVarna 1974 Potro\nVarna 1974 Zorua\nLondres 1973 Lehiaketa osoa\nOlga Valentinovna Korbut (Grodno, Bielorrusia, 1955eko maiatzaren 16a -) bielorrusiar gimnasta da.\nBederatzi urte zituela hasi zen gimnastika artistiko egiten, jaioterriko klub batean. Handik, kirol-eskola batera bidali zuten, eta elastikotasuna, dantza eta akrobaziazko elementuak nahasten ikasi zuen. Hala, gimnastika egiteko modu berri eta ausart bat sortu zuen, gerora mundu osoko gimnastek antzeratu nahi izan zutena.\n1972an, hirugarren geratu zen txapelketa nazionalean eta Sobiet Batasuneko Kopan. Urte hartan, Municheko Olinpiar Jokoetan, aho bete hortz utzi zituen ikusleak: zilarrezko domina irabazi zuen barra asimetrikoetan, eta urrezkoa, oreka barran, lurreko ariketetan eta taldeka.\nLau urte geroago, Montrealeko Olinpiar Jokoetan, Nadia Comăneci errumaniarra izan zen gimnastikako izar berria, baina Korbutek urrezko eta zilarrezko domina bana irabaztea lortu zuen, hala ere. Urte hartan bertan, lehiaketa utzi, eta Bielorrusiako zenbait talde entrenatzen hasi zen. Aurrerago, Estatu Batuetara joan zen bizitzera.\nWikimedia Commonsen badira fitxategi gehiago, gai hau dutenak: Olga Korbut\nMultimedia: Olga Korbut\nOrriaren azken aldaketa: 3 martxoa 2019, 20:54.


dantzan.com-ek irabazi du Buber saria kultura alorrean — dantzan.eus\nHemen zaude: Hasiera › Albisteak › dantzan.com-ek irabazi du Buber saria kultura alorrean\ndantzan.com-ek irabazi du Buber saria kultura alorrean\nAtzo gauean banatu ziren Bilboko Euskalduna jauregian euskal webgune onenak saritzen dituen Buber sariak eta dantzan.com-ek Kulturako webgune onenaren saria eskuratu zuen. Eskerrik asko botatu duzuen guztioi!\nSaria Iñigo Atxutegiren eskutik jaso dugu, eta segidan hitza batzuk egiteko aukera izan dugu. Bertan, 3 gauza nabarmendu nahi izan ditugu:\nLehenik eta behin dantzan.com dantzaren alorrean zegoen hutsune bat betetzeko sortu zela, hau da, dantzari eta dantzazaleak gure artean komunikatu ahal izateko tresna bat sortzea, gure ideia, informazioa, iritzi eta eztabaidak bideratzeko espazio bat. Eta horrelako gune bat dagoeneko martxan eta bizirik izatea dagoeneko saria dela guretzat. Horrez gain, gainera internauten errekonozimendua jasotzea oraindik sari handiagoa dela.\nBigarren. dantzan.com euskaraz egindako gunea dela azpimarratu dugu, eta euskara egunorokoan baztertua eta mezpretxatua den heinean, euskaraz izanagatik erreferentzia bihurtu izana benetan pozgarria dela.\nEta hirugarrenik. dantzan.com proiektua teknikoki gauzatu duen enpresari eskerrak eman nahi izan dizkiogu. Programazio, informatika eta abarrekorik jakin gabe, dantzari buruzko informazioa idatzi, bidali eta modu txukun, ordenatu eta argian, eta diseinu erakargarrian webguneratzen duen tresna jarri du gure eskuetan, eta gainera ez dugu informatikari-suhiltzailearen beharrik 5 minututik behin salba gaitzan. Milagro hori egin duen enpresa CodeSyntax enpresa da eta sariaren erdia gutxienez beraiena dela esan dugu.\nEskerrik asko dantzan.com bozkatu duzuen guztioi!\nSari emate ekitaldiaren kronika eta beste saridunen zerrenda Sustatuko artikulu honetan\nSaria hartzerakoan esandako hitzak entzuteko aukera duzu ondoko mp3 artxiboan.\nErantsitako artxiboan duzue Buber saridun guztien argazkia Euskaldunako ekitaldian.\nONDO MEREZITAKO SARIA.\nZORIONAK!! (eta urte askotarako...)


M&A NEWS atera dugu: M&A gaurkotasuna (eragiketak eta sektoreko zenbakiak) - Ikei\nEnpresetako jabetzekin eta kudeaketa eta zuzendaritza organuekin mantentzen dugun harremana dela eta, enpresa eragiketa korporatiboen (M&A) inguruko informazio bereizgarria esku artean izateko dagoen beharra sumatu dugu, ezagutza hau erabilgarria izan dadin kudeatzaileen, administratzaileen eta akziodunen enpresetako erabakietan.\nEzinegon hori ikusirik eta gure Corporate Finance eta M&A aktibitatearen zati izanik, M&A news jaurti dugu, lauhileroko izaera duen argitalpena, non modu sinplean adierazten ditugun enpresen salerosketa eragiketa korporatiboen gaurkotasuneko azken berriak, jarduera sektore nagusietan erabilitako balorazio zenbakien inguruko informazioa barneratuz.\nLehenengo news honetan 2017ko bigarren lauhilabetera arte izandako bilakaeran zentratzen gara. Nabarmentzekoa da nahiz eta aurtengoan jaitsiera txiki bat gertatu den fusio eta eskuratzeetan (M&A) Espainian aurreko urtean heldutako mailekin konparatuz gero, merkatuak errekuperaziorako joerarekin jarraitzen duela itxitako eragiketen batezbesteko zenbatekoari dagokionean sektore gehienetan, erosle internazionalek duten geroz eta presentzia gorakorragoa azpimarratzekoa izanik.\nBestalde, eragiketen zenbatekoak gorako joera mantentzen du: eragiketa korporatiboetako prezioak arinki igotzen dira, jarduera sektore gehienetan igoerak erregistratuz, Zerbitzuei (Bioteknologia, Farmazia eta Bizitzaren Zientziak, Higiezinen Zerbitzuak, Enpresa-, Pertsonal- eta Aisialdi–Zerbitzuak, Bidaiarientzako Zerbitzuak) loturiko jarduerak izanik dinamismo handiena erakusten dutenak eragiketa kopuruari dagokionean.\nGure M&A news-en harpidetu nahi izango bazenu, ondorengo formularioaren bidez egitea gomendatzen dizugu (harpidetzako esteka).


Lotsagabeak, sarraskijaleak, miserableak | Iritzia | Berria\n2017tik munduko ideologo neoliberalek argi dute egungo kapitalismoak gutxiengo aberatsena ere arriskuan jarriko duela aurki: neurri erradikalak hartu behar dira ekozidioaren eta gizartearen ekitate faltaren kontra. Planetak eta jendetzak aberatsak jan ez ditzan. Kezka ez da Sabin Etxera, Errekaldeko Zumardira eta Ajuria Enera iritsi. Antza, ez dute ez prentsa konbentzionala, ez kritikoa, ez Financial Times, ezta The Economist ere klikatzen hango tabletetan. Jaurlaritza errealitatearen ukazioan dago: bere propaganda sinesten du. Goizean dena ongi dabil Debabarrena-Durangaldeko ingurumenean: arratsaldean haurdunentzat, haurrentzat eta eliteko kirolarientzat kutsadura jasanezina da.\nZaldibarko desastrea gertatu aurretik izan ditu EAJ-PSE-EEk tik autoritarioak. Asteon jaso zuen Ismael Manterolak BERRIAn Eneko Goiaren perla: protesta baketsuan tradizio luzea duen AHTaren kontrako Mugitu mugimendukoak «lotsagabe» eta «inposatzaile» deitu zituen berriki. Izpiritu demokratikoz eraiki dutelako Gaudiren porlanezko amaraun inutila.\nBerrogei urtean ezagutu ez den hegemonia krisi batean dago EAEko klase politikoaren zuzendaritza. Gobernatzeko (feat. Gramsci) ez da nahikoa gizartea «dominatzea», behar da baita ere «intelektualki, moralki eta politikoki zuzentzea». Erkorekak, Egibarrek, Urkulluk, Arriolak eta propagandistek ez dakite zuzentzen: iraintzen dute kritikarik arinena egiten duena (De Miguel, Balentziaga, Osakidetza eta Bravoren ustelkeriarekin bezala). Eta zuzentzen ez dakien talde sozialak «bere arerioak likidatu nahi izaten ditu», zuzentzen jakin ez eta zapaldu.\nEz dirudi orain oposizio diren taldeek ere klase zuzendaria ordezkatzeko gaitasuna izango dutenik epe laburrean, eta, beraz, desintegrazio honetan «estutze» fase luze bat dator. Ilunabarrean oro da piztia.


Munduko errekor berria Richard Oriberentzat. - basqueteam\nBeijingo arrakastaren ondoren Munduko errekor berria ezarri du Richard Oribek.\nGaraipenak bata bestearen atzetik biltzen ditu nazioarte mailan igerilari donostiarrak. Aurreko asteburuan Alemaniako Nazioarteko irekian hartu zuen parte Berlinen. Bertan 400 igerilari baino gehiago bildu ziren, tartean nazioarte mailako herrialde indartsuenetako ordezkariak. Oraingoan Oribek birritan ondu zuen ezarritako marka 100 metro libreetan. Hasteko Europako errekor berria ezarri zuen kanporaketetan eta finalean berriz Munduko markarik onena ezarri zuen 1:22:43ko denborarekin. Emaitza honekin argi erakutsi du Oribek mundu mailako igerilari ezinduen artean onenetarikoa dela.


Abian da Hazilan, gazte kualifikatuak laneratzeko proiektua\nBerriak Abian da Hazilan, gazte kualifikatuak laneratzeko proiektua\n2016/04/05, Asteartea - 13:52\nGarapenek (Garapen Agentzien Euskal Elkartea), proiektuko kide diren hogei garapen agentziekin batera, eta Eusko Jaurlaritzarekin eta Europako Gizarte Funtsarekin elkarlanean, Hazilan laneratze-proiektua jarri du abian, 2016-2020 aldian gazteentzako 5.000 enplegu sortzeko helburuarekin, eta esan beharra dago enplegu horietatik %55 emakumeentzat izango direla.\nLangabezia-egoeran dauden 20 urtetik 35 urtera bitarteko gazte kualifikatuak (unibertsitateko edo LHko goi-mailako zikloko titulazioa) laneratzeko proiektua da Hazilan. Kolektibo horrek, prestakuntza-maila handia badu ere, zailtasun handiak ditu lan-merkatuan sartzeko, bere lanbide-profilari lotutako esperientziarik ez duelako batetik, eta enpresek eskatutako zeharkako konpetentzia eta gaitasunen jabe ez delako bestetik.\nHazilanen helburu nagusia laneratzea da, laguntza pertsonalizatuaren bitartez. Hazilan proiektuari esker, garapen-agentziek etorkizuneko proiektuak dituzten enpresak zein diren jakingo dute, eta enplegu bat lortzeko behar dituzten baliabideak jarriko dituzte gazteen eskura, haien gaitasunak indartuz eta kudeatzen lagunduz.\nUrtean 15 eta 20 gazte artean laneratzeko helburua\nUrola Erdia eskualdearen kasuan, Iraurgi Berritzen Azkoitiko eta Azpeitiko Udalen Garapen eta Berrikuntza Agentzia izango da programa hau kudeatzeaz arduratuko dena, urtean 15 eta 20 gazte artean laneratzeko helburuarekin.\nHazilanek metodologia berritzailea proposatzen du, ibilbide pertsonalizatu batean oinarritua, eta parte-hartzaileen ezaugarri pertsonaletara eta enpresek eskatutako proiektu profesionaletara egokitua. Proiektua zenbait baliabidetan oinarritzen da. Lehen fase batean, pertsonen aktibazioa bilatzen da, eta jarraian, proiektuaren arabera, ikasketa espezializatuak egiten dira, praktikak gauzatzen dira, edo enpresa-proiektuetan parte hartzen da.\nPrograman parte hartu nahi duten enpresa edo gazte guztiek webgunean lor dezakete nahi duten informazio guztia: www.hazilan.eus


23 « azaroa « 2018 « Prentsa oharrak\nUdalak araztegi bat jarriko du hondakindegian, lindanoak eragindako lixibiatua tratatzeko xedez\nKategoriak: Prentsa oharrak — Komunikazio Zerbitzua / Servicio de Comunicación — 23 azaroa 2018 17:16\nVitoria-Gasteizko Udalak arazketa-instalazio bat jarriko du Gardelegiko hondakindegian, lindanoak kaltetutako lixibiatua tratatzeko eta substantzia hori Zadorra ibaira iristea saihesteko asmoz. Horretarako, 202.052,01 euro inbertituko ditu Urtaranen kabineteak. Izan ere, udako garai zehatz batzuetan, HCHren kontzentrazioak hauteman dira hondakindegitik hondakin-uren sare bateratura iristen diren hondakin-uren fluxuan.\nEgoera konpontze aldera, instalazio horren (araztegiaren) eraikuntza lizitaziora ateratzea erabaki du Toki Gobernuaren Batzarrak. Araztegiari esker, ikatz aktibozko tratamendu baten eta hareazko iragazki batzuen bidez, lixibiatuak tratatu ahalko dira. Halaber, mintzagai dugun lixibiatua neurtzeko, ponpatzeko eta araztegiraino bideratzeko behar diren azpiegiturak jarriko ditu udalak hondakindegian, lurpean. Araztegian, 84 egunetan egingo dira lanak, eta, ponpaketan, 45 egunetan.\n– Aurkezpena: VIPHOTO FEST 2018\nParte-hartzaileak Estibaliz Canto, Igone Martínez de Luna, Euskara, Cultura eta Kirol foru diputatua, Vital Kutxako Josune Albizu eta Jon Gorospe, festival VIPHOTO 18 jaialdiaren zuzendaria.\nEguna: azaroak 26, astelehena.\nLekua: Amarika aretoa\n– Prentsaurrekoa: FemRIGHTS proiektuaren aurkezpena\nParte-hartzaileak: Jaione Aguirre, Garapeneko zinegotzia, Jessica Domínguez, Unesco Etxeko teknikaria, eta Irantzu Lekue, artista.\nGasteizek bat egin du European Green Capital sareak garapen jasangarrirako abiatu duen ekintza-deialdiarekin\nKategoriak: Prentsa oharrak — Komunikazio Zerbitzua / Servicio de Comunicación — 16:55\nGasteizek bat egin du, European Green Capital sareko beste 17 hirirekin batera (Europako Hiriburu Berde izan diren edo finalista geratu diren udalerriek eratzen dute sarea), garapen jasangarriaren aldeko ekintzarako deialdiarekin. Gorka Urtaran alkateak gaur goizean sinatu du Arabako hiriburua ‘Call for Action’ ekimenera atxikitzeko agiria, klima-aldaketaren aurkako politikak garatzean hiriek duten garrantzia gogorarazteko xedez. Agiria gaur goizean aurkeztu da 2018an Europako Hiriburu Berde izendatu duten Nijmegen hirian, eta Nazio Batuek klima-aldaketaren aurka antolatu duten 24. biltzarrean (COP24) jorratuko da, Katowice-n (Polonia).\nEuropako biztanleen hiru laurden bizi dira hiriguneetan, eta, aurreikuspenen arabera, joera horrek gora egingo du. Horregatik da hain garrantzitsua hirietan egiten den lana. Gutun horren bidez, hiri «jasangarriago, osasungarriago eta bizigarriagoa» izatea ahalbidetuko duten politikak garatzeko konpromisoa hartu du Gasteizek, sarean dauden gainerako hiriekin batera. Horretarako, ingurumenarekin zerikusia duten proiektu zehatzak sustatuko dituzte atxikitako hiriek; green irtenbideak txertatuko dituzte, eta biodibertsitatearen eta berdeguneen alde egingo dute lan, bai eta pertsonen bizi-kalitatea jasangarritasunetik areagotzea ahalbidetuko duen edozein irtenbideren alde egin ere. Hori guztia, beste hiri batzuekin partekatutako lankidetza-estrategiatik abiatuta.\nKategoriak: Prentsa oharrak — Etiketak: Gasteizko Udala, Indesa 2010 sozietatea — Komunikazio Zerbitzua / Servicio de Comunicación — 16:46\n– Gorka Urtaran alkatea Filologia eta Letren fakultatean izango da, graduazio-diplomen banaketan, 17:50ean.\n– Ingurumeneko zinegotzi Iñaki Prusillak Eusko Ikaskuntzaren mendeurrena ospatzeko ekitaldian parte hartuko du, Oñatiko Udalean, 11:00etan.\n– Berdintasuneko zinegotzi Jaione Aguirre Beldur Barik Galan izango da, Europa jauregian, 19:30ean.\n– Gorka Urtaran alkatea eta Peio López de Munain eta Nerea Melgosa zinegotziak Lurralde Etxeen Federazioak antolatutako 2018ko zentroen arteko jolasetako garaikurren banaketan izango dira, Séneca zentroan, 20:00etan.\n– Gorka Urtaran alkatea eta Peio López de Munain lehen alkateordea Arabako Batzar Nagusien Santa Katalina osoko bilkuran izango dira, 11:00etan.\n– Kultura, Hezkuntza eta Kirol zinegotzi Estibaliz Canto Araski eta Girona saskibaloi-taldeen arteko emakumeen ligako partidan izango da, Mendizorrotzeko kiroldegian, 18:30ean.\n– Gorka Urtaran alkatea eta Berdintasuneko zinegotzi Jaione Aguirre Araba abesbatzaren kontzertuan izango dira, 19:00etan, Jesus Guridi musika kontserbatorioan.\nAtxilotu bat, Zaramagako denda batean iruzur egiten saiatzeagatik\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 14:03\nAtzo, Udaltzaingoak 42 urteko gizonezko bat atxilotu zuen, Zaramagako denda batean iruzur-delitua egitea leporatuta; izan ere, erosteko asmoa zuen produktu baten barra-kodea aldatu zuen: 200 euro inguruko prezioa zuen produktu baten barra-kodea jarri zion 999 euroko argazki-kamera bati.\nEstablezimenduko segurtasun-zaindari batek bideozaintza-kameretatik ikusi zuen ustezko iruzurgilearen jarduera, eta kutxatik igarotzean atxiki zuen, udaltzainak iritsi arte.\nDendan iruzur eginez erosi nahi zuen salgaiaren prezioa ikusirik, eta gizonak helbide ezagunik ez zuenez, udaltzainek atxilotu egin zuten, gaur goizean epaitegiaren esku jartzeko.\nHiru gidari ikerketapean\nUdaltzaingoa atestatu bat ari da izapidetzen. Bertan, hiru gidari ari dira ikertzen, bide-segurtasunaren kontrako delituak egiteagatik.\nLehenengoak gidabaimenik gabe gidatu zuen, horren indarraldia galdu baitzuen puntu guztiak galtzean; bigarrenak laukoiztu egin zuen baimendutako alkoholemia-tasa, eta istripua eduki zuen Zabalgana hiribidean. Azkenik, San Antonio kalean kontrako norabidean zihoala harrapatu zuten 57 urteko gidari bat.\nHalaber, Udaltzaingoak beste zortzi trafiko-istriputan hartu zuen esku; haietan, ez zen zauriturik egon. Hogei salaketa izapidetu zituen, eta zortzi kasutan jardun zuen polizia judizial gisa.\nEdukiontzi bat sutan\nAtzo, suhiltzaileek esku hartu zuten, Foru kaleko paper-edukiontzi batean piztutako sua itzaltzeko. Txile kalean, berriz, zaborrontzi bat itzali zuten.\nUdalak bateratu egin du Erdi Aroko arrapalen, eskailera mekanikoen eta igogailuaren mantentze lanen kudeaketa, gorabeherarik izanez gero arinago erantzuteko\nKategoriak: Prentsa oharrak — Etiketak: arrapala eta eskailerak, Ingurumenaren eta Espazio Publikoaren Saileko zinegotzi Iñaki Prusilla — Komunikazio Zerbitzua / Servicio de Comunicación — 13:55\nGasteizko udalak Erdi Aroko hiriguneko arrapala eta eskaileren mantenimendua kudeatzeko kontratuak bateratzea erabaki du, gorabeherak izanez gero erantzun hobea emateko, batez ere bandalismo ekintzak direnean. Espazio Publikoaren Zerbitzuak kontrolatuko du hemendik aurrera instalazio horiek onik zaintzeko kontratua. Zehazki, Tokiko Gobernu Batzarrak kudeaketa bateraturako lehiaketa egitea onetsi du, gaur, enpresa bakarra (orain arte hainbat ziren) arduratu dadin Erdi Aroko Bakardade kantoiko, San Frantzisko Xabierkoaren kantoiko eta Ahate Iturri plazako arrapalak eta igogailua onik zaintzeaz.\nBaldintza agirietan ezarritakoa betez, esleipendunak urteko 365 egunetan 24 orduko zerbitzua eman beharko du berme osoz, izan daitezkeen gorabeherei aurre egiteko. Beraz, instalazioak, oro har, egoera onean daudela bermatzeko mantentze lanak egiteaz arduratu beharko du (zuzentzaileak, prebentiboak, integralak eta planifikatuak).\nEdozein arrazoi tarteko geldialdiak izanez gero, ekipoak martxan jartzeko lanak ere barne hartzen ditu kontratuak. Horretaz gain, enpresek ordezteko piezak izan behar dituzte, beharrezkoak diren konponketak azkarrago egiteko.\nOhiko konponketak 4 orduko epean egingo dira, gehienez. Piezaren bat ordeztu behar izanez gero, epe hori luzatu egingo da eta 24 ordu gehienez izango dira, salbu eta behar bezala justifikatutako arrazoirik bada.\n“Kudeaketa berri honekin –zerbitzu bakar batean bateratua– erantzun hobea eman nahi diegu Erdi Aroko arrapaletan, eskailera mekanikoetan eta igogailuan izaten diren matxurei. Orobat, laguntza eskatzen diegu herritarrei, izan ere gertatu ohi diren gorabehera gehienak bandalismoagatik gertatzen dira” adierazi du Ingurumen eta Espazio Publikoaren zinegotzi Iñaki Prusillak.\nTranbiaren hegoaldeko linearen ezarpenak trafikoa aldaraziko du Dultzaina eta Txistulari kaleetan\nKategoriak: Prentsa oharrak — Etiketak: Trafiko, Tranbiako lanak — Komunikazio Zerbitzua / Servicio de Comunicación — 13:00\nHegoalderako tranbiaren proiektuak Dultzaina eta Txistulari kaleetako zirkulazio-noranzkoak aldaraziko ditu; aldaketa horiek hurrengo egunetan gauzatuko dira, linea berriaren lanek aurrera egin ahala.\nDultzaina kaletik Castro Urdiales kalera joateko irteera itxi egingo da, baita kale horretatik Txistulari kalera eta Dantzari plazara sartzeko aukera ere.\nHorren ondorioz, Dultzaina kaleak noranzko bikoitza izango du Jose Uruñuela kalearen eta Castro Urdiales kalearen arteko zatian, eta noranzko bakarra Jose Uruñuela kalearen eta Txistulari kalearen artean.\nTxistulari kalearen zirkulazioa ere aldatuko da, ezingo baita hara Castro Urdiales kaletik sartu; hala ere, kale horretara sarbide izango du, Dultzaina kalearekiko bidegurutzetik zirkulazioaren noranzko berria egokituko baita. Dantzari plazaren barruko aparkalekura ere sarbide izango du.\nInguruko trafikoa eta bide-segurtasuna hobetzeko diseinatu diren aldaketa horiek behin betikoak izango dira.\nAte irekiko eguna datorren larunbatean Reutilizagunen\nKategoriak: Prentsa oharrak — Etiketak: Hondakinen Prebentzioaren Europako Astea — Komunikazio Zerbitzua / Servicio de Comunicación — 12:57\nGasteizko udalak ate irekiko jardunaldia antolatu du biharko Escor enpresak kudeatuta, bigarren eskuko objektuak hartzeko Reutilizagune zerbitzuan. Hondakinen Prebentzioaren Europako Astearekin bat eginez antolatu da jarduera, asmoa delarik are gehiago ezagutaraztea Reutilizaguneren instalazioak, zein 2015etik aurrera Artapadura kalearen 5.ean dauden. Zerbitzua 2012an hasi zen, beste leku batean.\nAurora egoitzaren irisgarritasuna hobetzeko lanak esleitu dira, adinekoentzako etxebizitza komunitarioetarako egokituko baita\nKategoriak: Prentsa oharrak — Etiketak: Aurora udal egoitza, Gizarte Politiken eta Osasun Publikoen zinegotzi Peio López de Munain, lanak — Komunikazio Zerbitzua / Servicio de Comunicación — 10:46\nTokiko Gobernu Batzarrak Aurora udal egoitza eraberritu eta irisgarritasuna hobetzeko lanak esleitu ditu gaur; urtebeteko epean, etxebizitza komunitarioak sortuko dira bertan, logela zabalagoak egingo dira eta pertsonarengan zentratuko arreta ereduari jarraituko zaio.\nVasco Gallega de Construcciones enpresa arduratuko da proiektu hori gauzatzeaz, zeinean 594.560 euro inbertituko baititu Gizarte Politiken eta Osasun Publikoaren Sailean.\n“Eraikin osoan esku hartuko dugu, irisgarritasuna eta segurtasuna hobetzeko eta espazioak erabiltzaile-profil berriari egokitzeko, horri ere erantzun behar baitiogu: 1. graduko mendekotasuna duten adinekoak”, azaldu du Peio López de Munain zinegotziak.\nBesteak beste, espazioak berrantolatuko dira, sarbideak eta logelak zabalduko, eta erabilera askotarako aretoak egokituko dira eraikinaren lehen hiru solairuetan.\nBaina Aurora egoitzaren eraldaketa ez da fisikoa izango bakarrik. Izan ere, eraldaketa handiena eraberritzearen ondoren ezarriko den arreta eredu berria da: “pertsonarengan zentratutako eredua, prozedura uniformeak bazter uzten dituena, erabiltzaileei arreta ematen dieten profesionalek ahalmenak garatzen eta eguneroko bizitzaren kontrola izaten lagunduko baitiete eta, beraz, hobeto sentitzen”, adierazi du López de Munainek.\nInstalazioak Gizarte Zerbitzuen Zorroari buruzko Dekretuak ezarritako betekizunetara egokitzen dituen bigarren udal egoitza izango da Aurora. Itxura berria agertzen lehena Los Molinos izango da, laster amaituko baitira eraberritzeko obrak.


Busturialdeko HitzaIbarrangelu Archives - Page 2 of 47 - Busturialdeko Hitza | Page 2\nNork Aintzina Monasterio Maguregi\t- Ira 20, 2018\nMungia, Gernika-Lumo, Laida eta Laga hondartzak eta Ibarrangelu batzen dituen Bizkaibuseko A3526 lineak udako ordutegia izango du urriaren 1a arte. Hain zuzen, Ibarrangeluko Udalaren eskariz, udako ordutegia mantenduko dute datozen bi asteburuetan. Azken urteotan, irailaren 1etik...\nUdalaren eskariz, A3526 lineak udako ordutegia dauka urrira arte\nMungia, Gernika-Lumo, Laida eta Laga hondartzak eta Ibarrangelu batzen dituen Bizkaibuseko A3526 lineak udako ordutegia izango du urriaren 1a arte. Hain zuzen, Ibarrangeluko Udalaren eskariz, udako ordutegia mantenduko dute datozen bi asteburuetan.Azke......Read More\nIbarrangeluko ikastaroetan izena emateko azken eguna bihar da\nNork A.M.M.\t- Ira 20, 2018\nIbarrangeluko Udalak herritarrei eskaintzen dizkien ikastaroetan izena emateko epea bihar amaituko da.Parte hartu gura dutenek kultur etxean izena eman behar dute, arratsaldez, edo telefono zenbaki honetara deitu behar dute: 644 86 87 76. Jakitera eman......Read More


9/1988 Legea, ekainaren 29koa, Foru-Diputazioek, Euskal Herriko Autonomia Elkarteko aurrekontuak finantzatzeko egin behar dituzten aportazioak zehazteko metodologia onartuz 1989, 1990 eta 1991 ekitaldietarako.\nArgitalpena: EHAA, 1988/8/6, 154. zk.; EAO, 2012/3/13, 62. zk.\n§ 105. 9/1988 LEGEA, EKAINAREN 29KOA, FORU-DIPUTAZIOEK, EUSKAL HERRIKO AUTONOMIA ELKARTEKO AURREKONTUAK FINANTZATZEKO EGIN BEHAR DITUZTEN APORTAZIOAK ZEHAZTEKO METODOLOGIA ONARTUZ 1989, 1990 ETA 1991 EKITALDIETARAKO\nAzaroaren 25eko 27/1983 Legeko 22. artikuluak, bere Zortzigarren idazatian, Finantza Publikoetarako Euskal Batzordeak baliabideak banatzeko metodologia eta Lurralde Historiko bakoitzak Autonomia Elkarteko aurrekontu-gastuei egin beharreko aportazioen finkaketa onartuko dituela ezartzen du, gutxienez hiru aurrekontu-aldirako indarraldia izango dutelarik; eta hori horrela izango da, horren indarraldia Batzordearen eritziz ekitaldi baterako eta bitarako aholkagarri egiten duten egoera bereziak eman daitezenean salbu. Halaber, Jaurlaritzak, aurrez aipatutako metodologia inkorporatuko duen eta Finantza Publikoetarako Euskal Batzordeak onartutako Lege-proiektua bidaliko du Legebiltzarrera.\nFinantza Publikoetarako Euskal Batzordeak, 1985.eko uztailaren 24ean egindako bileran, 1986, 1987 eta 1988 ekitaldietarako erabilgarria den metodologia onartu zuen, eta Legebiltzarrak, horren ondoren, metodologia hori bereganatzen duen 7/85 Legea onartu zuen.\nForu Diputazioen aipatutako hurrengo hiru ekitaldietako aportazioak finkatzea ekarri du Lege honen aplikapenak, 1989, 1990 eta 1991 hurrengoko hiru ekitaldietan aplikatu beharreko metologia zehaztu behar dueneko garaira iritsiz.\nBestalde, Estatuari ordaindu behar zaion Kupoari buruzko erabakiak, Kuporako Bitariko Batzordearen 1987.eko abenduaren 4eko bileran erdietsitakoak alegia, Legearen geroko aplikazioei finantza aldetikako egonkortasunaren bermeaz aurregitea dakar. Estatuari ordaindu behar zaion Kupo likidoaren zenbatekoa, hots, Ekonomia Ituneko Aldibaterako Xedapenetatik Seigarrenean adierazten diren konpentsazioak eta BEZ-ren ondoriozko egokitzapenari buruzko kenketak burutu aurretikoa, Diputazioen eta Eusko Jaurlaritzaren artean banatzekoak diren baliabide ondoriozkoak zehazteko biderik garrantzitsuenetarikoa da.\nEgoera honetan, Finantza Publikoetarako Euskal Batzordeak, baliabideak banatzeko eta Lurralde Historiko bakoitzak 1989, 1990 eta 1991 ekitaldietan Autonomia Elkarteko aurrekontu-gastuetarako egin behar dituen aportazioak zehazteko metodologia erabaki du, izan ere, azaroaren 25eko 27/1983 Legean agindutakoa betez Lege honi atxikitzen zaio.\nLege honen eraskin gisa jasotzen den Finantza Publikoetarako Euskal Batzordearen Erabakia onartzen da; Erabaki horretan, Autonomia Elkarteko Aurrekontuak finantzatzeko Foru Diputazioek egin behar dituzten aportazioak ezartzeko metodologia, 1989, 1990 eta 1991 ekitaldietarako aplikagarria dena alegia, ezartzen da eta Foru Diputazioek Euskal Herriko Autonomia Elkarteko aurrekontu-gastuetarako egin beharreko aportazioen koefizienteak finkatzen dira epealdi horretarako.\nFINANTZA PUBLIKOETARAKO EUSKAL BATZORDEAREN ERABAKIA\nFinantza Publikoetarako Euskal Batzordeak, 1988.eko maiatzaren 9ko bileran, honako hau\nBANAKETA BERTIKALAREN MODELUA\n1989, 1990 eta 1991 aurrekontu-ekitaldietan Foru Diputazioek Euskal Autonomia Elkarteko Aurrekontuen finantzaketa orokorrerako egin behar duten aportazioa, honako modelu honi jarraiki kalkulatuko da:\n- Itunepeko Dirusarreretatikako bilketa (R), ken BEZ-k ordezkatutako Probintziakako Dirusarrerengatikako Konpentsazioa (I), H\n- Kenketak, D\n- Estatuarentzako Kupo likidoa\n- Ertzainaren finantzaketa\n- Kupo bidezko finantzaketa, Gizartesegurantzaren Kudeaketa-Entitateei loturik dauden Intsuldaketengatik.\n- L.H.L.-ko 22.3 artikuluan aipatzen diren Politikak gauzatzea, P\n. Banatzeko baliabideak: H - (D + P)\n. Foru Diputazioek Guztientzako Erakundeen karga orokorrei eusteko egiten dituzten aportazioak (Aportazio Orokorra): H - (D + P) -ren %65,14\n1.- Azaroaren 25eko 27/1983 Legeko 20. artikuluan aurrikusitako banaketari loturiko Foru Diputazioen dirusarrerak (R), honako hauek dira:\na) Itunepeko artezko eta zeharkako zergak.\nb) Meatze-superfiziarekiko kanona eta ustekabeko konbinaketekiko eta jokuarekiko zergabide-tasa.\nc) Premiamenduagatikako errekarguak, luzapenak eta ituneak hartzen dituen zergei dagozkien egitate zergagarrien ondorioz sartutako atzerapen-interesak.\nd) Itunepeko dirusarrera fiskalen ondorioz Foru Diputazioen alde ekitalde bakoitzean sortutako korritu likidoak.\n2.- Aurreko idazatian adierazitako dirusarreretatik BEZ-k ordezkatutako dirusarrera probintzilengatik Foru Diputazioen aldeko konpentsazio garbiari dagokion kopurua kenduko da, aurreko a), b) eta c) azpi-idazatiei dagozkien dirusarreren %6,3a izango delarik.\nAurreko artikuluko d) idazatian aipatutako korrituen behin-behingo zenbatekoa 810 milioi pesetakoa izango da hirurtekoko lehenengo ekitaldirako. Gainontzeko ekitaldietakoa, aurreko urterako aurrikusitakoari hurrengo 8. artikuluak aipatzen duen gaurkotze-indizea aplikatuz lortuko da; indize hori, Autonomia Elkarteko Administrazioak Elkarteko Finantza-Erakundeekin erabaki beharreko gordinari dagokion korritu-mota garbiaren aurrikuspenari aurreko ekitaldirako aurrikusitakoa zatitzearen ondoriozko indizeak ponderatua da.\nKonpentsazioan BEZ-k ordezkatutako dirusarrera probintzialek (I) gutxitutako Itunepeko dirusarreregatikako bilketari, honako kenketa hauek egingo zaizkio:\na) Kupo likido gisa Estatuari ordaindu beharreko diru-kopurua.\nb) Ertzainaren finantzaketari dagokion diru-kopurua, Estatuari ordaindu beharreko Kupo likidoaren kalkuluan konputatutakoa.\nc) Gizartesegurantzako Kudeaketa-Entitateei lotutako intsuldaketak finantzatzeari dagokion kopurua, Estatuari ordaindu beharreko Kopu likidoaren kalkuluan konputatutakoa.\n1987/1991 bosturtekorako Euskal Herriko Kupoa finkatzeko metodologian, hots, 1987.eko abenduaren laueko Kupoaren Bitariko Batzordean erabakitakoan, hitzartutakoa ekitaldi bakoitzean aplikatzearen ondoriozkoak izango dira kopuru hauek.\nItunepeko diru-sarreran bilketatik, Jaurlaritzak, ekonomia-egitasmogintza, suztapen eta garapenerako politikak burutzeari dagokion kopurua gutxituko da; eta, 27/1983 Legeko 22.3 artikulua betez, Autonomia Elkartearen egonkortasun politikoa eta ekonomikoa bermatzeko neurriak hartu.\nAurreko ekitaldiari dagokion aurrikuspenari hurrengo 8. artikuluak aipatzen duen gaurkotze-indizea aplikatuz lortuko da zenbateko hori.\nGuztientzako Erakundeetako karga orokorren euspenerako Foru Diputazioek egiten duten aportazioa, itunepeko dirusarreretatik eskuratutako bilketari banaketa bertikalaren koefizientea aplikatuz kalkulatuko da, eta hori, aurreko 4 eta 5 artikuluek aipatzen dituzten kenketak eta gutxiztapena burutu ondoren.\n1989-1991 hirurtekorako indarra izango duen banaketa bertikalerako koefizientea %65,14ean zehazten da. Zehaztapen horretarako jarraitutako metologia I Eraskinean jasotzen da.\nErabaki honek indarrean dirauen bitartean, Estatuko Administrazio Zentralaren eta Autonomia Elkartearen, edo Guztientzako Erakundeen eta Foru Diputazioen artean zerbitzu-intsuldaketarik izango balitz, 10. artikuluan xedatutakoari ekingo zaio.\nAurreko artikuluak dioen Aportazio Orokorraz gain, Foru Diputazioek aportazioak egingo dizkiete Autonomia Elkarteko Guztientzako Erakundeei, honako kontzeptu hauei dagozkienak alegia:\na) Ertzainaren alorrean Autonomia Elkarteko Administrazioaren Aurrekontuan sartutako gastuen finantzaketa, 4.b) artikuluan definitutako kenketak duen zenbateko berdinaz.\nb) Gizartesegurantzako Kudeaketa Entitateei lotutako intsuldaketak finantzatzea, agintepidearen erabilera Guztientzako Erakundeei dagokienean; finantzaketa horren diru-kopurua, intsuldaketa-Dekretuen arabera, Estatuari ordaindu beharreko Kupoa gutxituz finantzatu beharrekoa izango da.\nc) Jaurlaritzari laguntza ematea 27/1983 Legeko 22.3 artikuluan jasotako politikak eta egitekoak burutu ditzan, 5. artikuluan zehaztutako gutxiketaren zenbateko berdinaz.\nAurreko 3 eta 5 artikuluek aipatzen duten gaurkotze-indizea, dagokion ekitaldirako Autonomia Elkartean itunepeko dirusarrerengatik bildutako aurrikusitakoaren -2.1 artikuluko a), b) eta c) idazatietan adierazitakoak bereziki-eta aurreko ekitaldirako bilketa-aurrikuspen horren arteko zatidurak emango dute.\nBeren titularitatea Autonomia Elkarteko Guztientzako Erakundeei dagokien dirusarrerak dira Lurraldearteko Konpentsazio Fondoaren intzuldaketak.\n1.- Aurrekontu-ekitaldian zehar Estatuko Administrazio Zentralak zerbitzu berriak intzuldatzen badizkio Autonomia Elkarteari, 4. artikuluan espezifikatutakoei kenketa gehigarri bat egingo zaie, eta horren zenbatekoa, aurrekontu-ekitaldi horretan Estatuari ordaintzeko Kupoan egin beharko litzatekeen zenbateko berdinaz.\n2.- Intzuldaketa berrien finantzaketa burutu ahal izateko, Foru Diputazioek, kenketaren gai izan den eta zenbateko berdineko osagarrizko emanketa bat egin beharko dute Euskal Herriko Herriogasun Nagusiaren alde, honako kasu honetan izan ezik, hau da, 27/1983 Legeko Aldibaterako Erabakietatik Lehenengoko 2. apartaduan aipatzen diren Bitariko Batzordeen erabakiz, zerbitzu horiek Foru Diputazioei traspasatzea gerta dadinean hain zuzen, kasu honetan ez da egin beharko lehen aipatu den osagarrizko emanketa hori.\n3.- Hirurteko hurrengo aurrekontu-garaian, zerbitzuak eskuratzea gertatuko balitz, kenketaren urteko zenbatekoa eta bidezko izan dadin osagarrizko emanketa, honako era honetan gaurkotuko da, hots, Estatuari ordaindu beharreko Kupo likidoa gaurkotzeko erabil dadin gaurkotze-indizea aplikatuz alegia, 1987-1991 bosturterako Kupoa zehazteko ezarrita dagoen metodologian jasotzen denaren arabera.\nDagokion ekonomia-urteko urtarrilaren batetik hasita indarra izan ez dezanean intzuldaketak, urtekotasuna kontutan hartuz gauzatu behar diren konponketak egin ondoren gaurkotuko da kenketaren zenbatekoa hurrengo aurrekontuetako ekonomia-ekitaldietarako.\nUrte bakoitzeko Kupoaren kalkuluan sartzen den Ertzaintzaren kosteei buruzko itunea Estatuko Administrazioarekin egin ondoren, Ertzaintzaren plantilan, nahiz kopuruari, nahiz destinoari, nahiz indarrean dagoen prozeduraren arabera baimenaren gai izan daitezkeen moduluen aldibaterako gehiketei dagozkienetan eman daitezkeen edozein eratako aldaketek, 4. b) artikuluan aipatzen den kekentaren eta 7. a) artikuluan aipatzen den osagarrizko emanketaren gehiketa ekarriko dute Estatuari ordaindu beharreko Kupoan onar dadin zenbateko berdinez.\nGizarte-segurantzako Erakunde Gestorei atxikitako dagokien eta Estatuari ordaindu beharreko Kupo likidoaren kalkuluan kontatuta dagoen diruzenbatekoa aldatzea gertatuko balitz, 4. c) artikuluan aipatzen den kenketa eta 7. b) artikuluan aipatzen den osagarrizko emanketa aldatu egingo dira bidezko izan dadin terminuetan eta Estatuari ordaindu beharreko Kupoan onar dadin zenbateko berdinez, intzuldaketei buruzko Dekretuek ezartzen dutena aplikatuz.\nAurreko 10., 11. eta 12. artikuluetan aipatzen diren eta ordainketarako epemuga betegabe duten osagarrizko emanketak, 27/1983 Legeko 25. artikuluan zehazten diren epealdietan banatuko dira diru-kopuru berdinez.\nBANAKETA HORIZONTALERAKO MODULUA\n1.- Aurreko artikuluetan ezarritako emanketei honako erizpide hauen arabera lortutako portzeintaiak aplikatzeak eman dezan emaitza izango da 1989., 1990. eta 1991. ekitaldietan Lurralde bakoitzak eman beharrekoa:\na) Lurralde Historiko bakoitzaren errentaren arabera banatuko da eman beharreko ehuneko 70a.\nb) Lurralde Historiko bakoitzak egin behar duen ahalegin fiskalaren inbertsaren artezko funtzioaren arabera burutuko da ehuneko 30aren emanketa, Zergabilketarako duen Gaitasunaren arabera kalkulatuko dela hori.\nYi Ti /Yi\nAI = 70 ------ + 30 --------------------------------------\nY 3 T/Y\ni = 1 Ti /Yi\nHona hemen letra edo letra multzo bakoitzaren esanahia:\nAi = Lurralde Historiko bakoitzak eman behar duenaren koefizientea, guztira eman behar duen portzentaietan.\nY = Euskal Herriko Autonomia Elkartearen errenta.\nTi = i Lurraldearen bilketa.\nT = Hiru Lurraldeen guztirako bilketa.\nCRi = i Lurraldeak bilketarako duen gaitasun relatiboa.\n3.- Aurreko apartaduan aipatutako formula aipatutako ekitaldi bakoitzari aplikatzeak eman ditzan emaitzek, ez dute aldatu behar koefiziente bat bakarra ere ehuneko bat t'erdi (1,5) baino gehiagoan, ez positiboki edo ez negatiboki ere, aurreko ekitaldian izan zuen balioari dagozkionetan; eta hori, emanketen gaurregungo egitura bapatean ez aldatzeko xedez.\n1.- Aurreko artikuluan aipatutako emanketa-erizpideak aplikatu ahal izateko, honako definizio hauei egokitu beharko zaizkie erabil daitezen bariableak:\na) Errentarako, Barne-Ekoizpen Gordina erabiliko da, Euskal Herriko Autonomia Elkarteko guztirakoari dagozkionetan Lurralde bakoitzean ematen diren merkatu-prezioen arabera eta Estatistikarako Euskal Institutoak argitaratutako azken datoa erabiliko dela basetzat.\nb) 27/1983 Legeak dioenaren arabera, zerga-kontzeptu guztiak kontutan hartuz, artezko udal-zergak barne, urtean biltzen den zenbatekoaren eta errentaren artean ematen den lotura, hartzen da ahalegin fiskaltzat. Foru Diputazioetako eta Udaletako aurrekontuetako I eta II atalburuetan jasotzen diren kontzeptuak dira, aipatu diren zerga-kontzeptuak.\nErabil daitezen bilketa-datuek eta amaitutako azken ekitaldiari dagozkionek bat etorri behar dute.\nAhalegin fiskalaren kalkuluari aplikatuko zaizkion errenta-datuek eta errenta-bilketari buruzkoek, urte berekoak izan behar dute. Horretarako, a) apartaduan aipatzen den Barne-Ekoizpen Gordina proiektatuko da, legozkiokeen ekitaldietan Euskal Herriko Autonomia Elkartean eman den moneta-hazkundearen tasak aplikatuko zaizkiola.\nAhalegin fiskalaren inbertsak, Lurralde bakoitzaren Bilketa-Gaitasunarekin lotuta egon beharko du multiplikatiboki.\nII Eraskinean jasoten diren zerga-kontzeptuei dagokien eta Euskal Herriko Autonomia Elkarteak orohar duen bilketa-egitura oinarritzat hartuz egingo da Bilketa-Gaitasunaren kalkulua, guztirako bilketan duen portzentaia-zatia emango zaiola zerga-kontzeptu bakoitzari. Zerga-bilketaren zio den indikadore ekonomiko egoki bat gehituko zaio zerga-bilketa kontzeptu bakoitzari Lurralde Historikoka eta Euskal Herriko Autonomia Elkarteko guztirakoarekiko portzentaia-terminuetan. Bi elementu hauek oinarritzat hartuz eta bigarrena lehenengoaz ponderatuz, Lurralde Historiko bakoitzaren bilketa teorikoa edo indikadore bakoitzaren batezbesteko zerga-bilketarako gaitasuna kalkulatuko da portzentaia-terminuetan guztirakoarekiko beti ere.\nIndikadore bakoitzerako lortutako emaitzen bateraketa izango da Lurralde Historiko bakoitzaren Bilketa-Gaitasuna.\nZerga-bilketarako, kontzeptu bakoitzean, erabiliko diren indikadore ekonomikoak II Eraskinean zehazten dira. Finantza Publikoetarako Euskal Batzordeak eman beharko du onarpena, indikadore horietan edozein aldaketa egin ahal izateko.\n2.- Estatistikarako Euskal Institutoak azkena argitaratutakoak izango dira indikadore eta kalkulu ezberdinetan erabiliko diren datuak. Argitalpenaren gai izan den daturik ez egotea gertatzen bada, Estatistikarako Euskal Institutoak horiei buruz egindako zenbatespenak edo Finantza Publikoetarako Euskal Batzordeak egokitzat jo ditzan estatistika-iturrietatik jasotako azken datuak erabiliko dira.\nEMANKETAK EGITEKO MODUA\n1.- Foru Diputazioek, aurrekontu-ekitaldi baten barruan, Euskal Autonomia Elkarte Osorako Instituzioei egin beharreko emanketa orokor eta osagarrien kalkulua egiteko, honako hauek aplikatuko dira: 2. artikuluan aipatzen diren eta Finantza Publikoetarako Euskal Batzordeak egin eta 2. artikuluan aipatzen den dirusarreren aurrikuspena alegia eta bai I Atalburuan zehazten diren gainontzeko mekanismoak ere, Eusko Jaurlaritzak eta Foru Diputazioek ekitaldi bakoitzarekiko aurrekontuak egin ditzaten.\n2. Aurreko apartadua aplikatzeak ekar dezakeen guztirako zenbatekoa jasoko duten eta diru-kopuru berdineko sei emanketa egingo dituzte Foru-Diputazioek, 27/1983 Legeko 25. artikuluan aipatzen diren epeen barruan.\n1.- Azken emanketa egin dadinean, egokitzapen prelikidatorio bat egingo da, horretarako, urteko lehenengo harmar hilabetetan izandako aurreko urteko azken bi hilabetetan izandako egiazko diru-bilketak eta aurreko urteko azken bi hilabetetan egindakoak hartuko dira kontutan, aurreko urtekoarekiko azken Guztirako Urteko Higikorrean itunepeko zergek errejistratutako batazbesteko gehiketaren tasari egokitu beharko zaizkiola diru-bilketa horiek.\n2.- Hurrengo ekitaldiko otsailaren barruan, emanketen likidapena egingo da.\nLikidapen honen ondorioetarako, honako hauek hartuko dira kontutan, hau da, 2.1 artikuluko a, b eta c apartaduetan aipatzen diren bilketako datu realak eta bai BEZ-ak Foru Diputazioen alde garbi-garbi dakartzan probintziatikako diru-sarrerek ematen duten diru-kopurua ere. 2.1.d eta 3. artikuluek aipatzen dituzten interesen zenbatekoa eta 5. artikuluan aipatzen den gutxitu beharreko kontzeptua zehazteko, honako hau egingo da: Autonomia Elkarte mailan benetako bilketak eman dezana birraztertze-indizearen eta, bereziki, 2.1 artikuluko a, b eta c apartaduetan aipatzen direnen arabera, aurrez finkatutako zenbatekoak birraztertu hain zuzen. Gainera, interesen kasuan, era honetan lortuta emaitza, Autonomia Elkarteko Administrazioak Elkarteko Finantza-Erakundeekin egindako itunepeko gordinari dagokion benetako interes-mota garbiaren kozientearen eta hastapenetan aurrikusitakoaren artean ponderatuko da. 4. artikuluan aipatzen diren kenketak, likidapenean kontatu behar direnak hain zuzen, hastapenetan ekitaldirako aurrikusitakoak izango dira.\n3.- Estatuari ordaindu beharreko Kupoaren behin-betiko likidapenetik letozkeen zenbatekoak, 4. artikuluan aipatzen diren behin-betiko kenketei dagozkienak alegia, ihardunean dagoen ekintzarako aurrikusitako emanketen kalkuluan konputatuko dira. Likidapen hau egin ondoren, aipatutako emanketen kalkulua birraztertuko da, era honetan gel daitezen zenbatekoen arteko ezberdintasunak eta egun hori arte egiatan ordaindu diren zenbatekoak zati berdinetan banatuko direla epemuga amaitu gabe duten epeen artean.\nZerga-sisteman sartutako edo ekonomiak edo salbuespenezko beste zirkunstantziaren batek ekar ditzakeen aldaketak direla eta, banaketa bertikal modeluan eta/edo banaketa horizontalaren koefizienteetan funtsezko aldaketak sartu beharra gerta dadinean, Finantza Publikoetarako Euskal Batzordeak, metodologia eta kalkulo mailako aldaketei buruzko proposamenak egin ahal izango ditu. Proposamenaren gai izan daitezen aldaketak jasoko dituen Lege-Proiektua bidaliko du Jaurlaritzak Legebiltzarrera, honek onarpena eman diezaion.\nLurralde Historikoetako Organu Foralek, Ekonomia-Ituneko 46. artikuluak eta 27/1983 Legeko Gehigarrizko Xedapenetatik Bigarreneko 1.ak eta 2.ak ematen dizkieten aginteen kaltetan gabe, askoren arteko arrisku-erizpidea erabiliko dute Lurralde Historikoei dagozkien itunepeko dirusarreretan Toki-Erakundeen partaidetza urtero ezartean, Finantza Publikoetarako Euskal Batzordeak emandako argibideen arabera.\nHorretarako, Finantza Publikoetarako Euskal Batzordeak, batzar berean, III Eraskinean sartzen den argibidea ematen du; argibide hori, bere izakera kontutan hartuz, gaurkotu ahal izango dela Finantza Publikoetarako Euskal Batzordearen erabakiz, zerga-sistema sartutako edo ekonomiak edo salbuespenezko beste zirkunstanziaren batek ekar ditzakeen aldaketak direla eta, beharrezkotzat jo dezanean.\nAkordio hau onartu dadinetik hasi eta 1988.eko abenduaren 31ra arteko epealdiaren barruan, Estatuko eta Autonomia Elkarteko Administrazioaren eta, behar bada, Autonomia Elkartearen eta Lurralde Historikoen arteko konpetentzia-intzuldaketa berriak egitea gertatuko balitz, 10. artikuluan deskribatu denaren modura jokatuko litzateke horiei dagozkienetan.\nBANAKETA BERTIKALERAKO KOEFIZIENTEEN KALKULUA\nHainbat erizpidetan hartzen du oinarri, banaketa bertikalerako modeluak. Honako hauek nabarmendu behar dira erizpide horien artean:\na) Askoren arteko arrisku-erizpidea. Ondorioz, Autonomia Elkarte Osorako Erakundeen eta Lurralde Historikoen finantzaketa, diru-kopuru aldakorrez burutzen dela egin daitezen bilketen arabera.\nb) 1988. urteari dagozkion aurrekontu-gastuen bolumena hartzen da, instituzio maila bakoitzak finantzatu beharreko gastu publikoaren beharrak zehazteko basetzat.\nc) Autonomia Elkarteko Herriogasun Sail ezberdinek jasotzen dituzten diru-sarrerak, bi bloke handitan artikulatzen dira: Alde batetik, L.H.L.-ko 20. artikuluaren arabera banatu beharrekoak eta, bestetik, banagarri ez direnak. Horiei dagozkienetan, finantzatu beharreko gastu publikoaren arabera banatu beharko dira lehenengoak, bakoitzarenak diren zerbitzu eta konpetentzien finantzaketarako gastuak bigarrenekin ordaindu ondoren.\nErizpide hauek oinarritzat hartuz, ondoren zehazten den metodologiaren arabera jokatuko da 1989-1991 hirurterako banaketa bertikalaren koefizientearen kalkulua egiteko:\n1.- Foru-Diputazioen eta Eusko Jaurlaritzaren 1988.erako Gastu-Aurrekontuak hartzen dira oinarritzat, Aurrekontu-proiekturako gastuak azken instituzio horri izendatzen zaizkiola.\n2.- Enplegu-Sustapenerako eta Teknologia mailako Berrikuntza eta Garapen arloetan, Eusko Jaurlaritzaren konpetentziei dagozkien halako edo holako partidak direla eta, Foru Diputazioen aurrekontuetako konpetentzia-azterketa kontutan hartuz, homogeneizazio-konponketa bat sartzen da aurrekontuetan, 1.247,7 milioi pezeta hartzen dituela guztira. Eusko Jaurlaritzarekin egindako itunepeko ihardunen finantzaketarako diren aurrekontu-horniketak ez dira sartzen arlo honetan.\n3.- Gastu-zentru gestionatzaile bakoitzak finantzatuko du gastu osoaren zati bat, bakoitzak dituen diru-sarrera bereziez baliatuz. Hona hemen kasu batzuk:\n. Herri Zorra, zorketabidez egiten dela horren finantzaketa eta Foru Diputazioen eta Eusko Jaurlaritzaren (33.472, 9 eta 18.280,0 milioi pezeta hurrenez-hurren) aurrekontuetan jasotzen dela finantzaketa-modu hori.\n. Erakunde bakoitzak, ondareak direla eta, eskuratzen dituen diruak; kontzeptu honetatiko guztirako zenbatekoari Finantza Publikoetarako Euskal Batzordeak onartutako zenbatekoa kenduko zaiola, hau da, banaketaren pean dauden interesei dagokiena alegia.\n. Itunepekoak ez diren Zergetan (2.812,0 milioi pezeta) parte hartzen dela eta, Udalei egindako transferentziak hartzen dituen Udal-finantzaketa.\n. Erakunde bakoitzaren diru-sarrera bereziek hartzen dituzten beste batzuk: Zerbitzuak eskaintzeagatiko tasak, FCI delako transferentziak, Fondo Europearrak, Inbertsio errealen salketak etab... Honako hau hartzen da kontutan arlo honetan, hau da, Foru Diputazioen aurrekontuetako itunepeko diru-sarrerak, Finantza Publikoetarako Euskal Batzordeak onartutako zenbatekoari egokitzea alegia.\n4.- (1) apartaduari (2) eta (3) apartaduak kenduz, finantzaketaren gai izan behar duten guztirako gastuen emaitza lortuko da, (389.186,1 miloi pezeta Foru Diputazioentzako eta 184.653,4 Eusko Jaurlaritzarentzako), egokitzapen eta kenketa batzuk aplikatu beharko zaizkiela.\n5.- Honako hau izango da lehenengo egokitzapena; hau da, Foru Diputazioek, Ezohizko Eurijasak zirela eta, Eusko Jaurlaritzari egindako transferentziaren zenbatekoa (893,4 miloi pezeta) kentzea, barne mailako eta banaketaren modelu orokorretik kanpo dagoen kontzeptu bat finantzatzeko transferentzia bat bait da.\n6.- Honako hauek dira egin behar diren kenketak:\n. Estatuari ordaindu beharreko kupoa, 101.670,5 miloi pezetakoa dela ordaindu beharreko kupo likidoa.\n. E.H.A.E.-ri ordaindu beharrekoak, Ezohizko Eurijasei dagozkienak izan ezik. (183.307,2 miloi pezetakoa da. E.H.A.E.-ri ordaindu beharreko guztirako zenbatekoa).\n. BEZ-ak ordezkatu dituen diru-sarrera probintzialak, BEZ-ari buruzko ituneak, Foru Diputazioentzako diru-sarrera propioak ziren dirubideen gain izan dituen ondorioak orekatzeko xedez (24.463,5 miloi pezeta).\n. Ertzaintzaren finantzaketa, banaketa orokorreko modelutik kanpo dagoen finantzaketa berezi baten kontzeptua bait da (16.075,8 miloi pezeta).\n. Gizartesegurantzaren Erakunde Gestoreei atxikitako kostearen finantzaketa, banaketa orokorrerako modelutik kanpo finantzatzen den kontzeptu bat bait da. Kontzeptu hau dela eta, INSERSO-ren finantzaketari dagokion zatia kendu beharko zaie Foru Diputazioei (1.161,8 miloi pezeta) eta gainontzekoa Eusko Jaurlaritzari (20.842,4 miloi pezeta).\n7.- Finantzatu beharreko gastuen guztirakoaren (4) eta egin beharreko egokitzapen eta kenketen (5) eta (6) arteko ezberdintasun garbia kontutan hartuz, Instituzio bakoitzaren gastu-kopuruak lortuko dira eta, horien arabera, banaketaren gai izango diren diru-sarreren banaketa egingo da. Ondorioz, honako hauek direla portzentaiak, hau da, %34,86 Foru Diputazioentzako eta %65,14 Eusko Jaurlaritzarentzako hurrenez-hurren.\nFinantza Publikoetarako Euskal Batzordeak, Lurralde Historikoei dagozkien itunepeko dirusarreretan Toki-Erakundeek duten partaidetza urtero finkatzeko garaian banatutako arriskuaren erizpidea erabiltze ondorioetarako, eta Itunepekoak ez diren dirusarreretan dagokien partaidetzaren kaltetan gabe, honako hau gomendatzen du, hots, Diputazio bakoitzak, baldintzarik gabeko finantzaketa gisa, Toki-Erakundeei esleitu beharreko zenbatekoa itunepeko dirusarreretatikako baliabideen %50a izan dadila; zenbateko hori, konpentsazioak, kenketak eta gutxiketak burutu ondoren egingo da, honako zerrenda honen arabera:\n- Itunepeko Dirusarreretatikako bilketa (Ri), ken BEZ-k ordezkatutako Probintziakako Dirusarrerengatikako Konpentsazioa (Ii), Hi\n- Kenketak, Di\n- Hirurtekoan zehar izandako intsuldaketengatikako finantzaketa.\n- L.H.L.-ko 22.3 artikuluan aipatzen diren Politikak gauzatzea, Pi\n- Aportazio orokorra Guztientzako Erakundeei, AGi\n- Baliabide erabilgarriak: Hi - (Di + Pi) -AGi\nKontzeptu bakoitzaren kopurua Lurralde Historiko bakoitzari benetan dagokiona dela adierazten du i azpindizeak.


Malinchea • ZUZEU\nGarbiñe Ubeda idazleak, Euskadi Irratiko Faktorian.\nNire nerabezaroko lehen maitale aitortua ezkertiarra zen, eta abertzalea, eta teorian euskaltzalea, beti gaztelaniaz ari zen arren. Eta oso gogoko nuen beste ikaskide ezkertiar, abertzale, euskaltzale eta antiklasista baten antzean, “¡qué kaxera!” esaten zidan sarri, “¡qué kaxera, solo te falta la marmita!”.\nNire inozentean koipea ematen ari zitzaidala iruditzen zitzaidan, ni are limurtzeko hitzak zirela, Ibarrako baratzeen artean bizi izan nintzen garaiko lagun-minekin parekatzen ninduelako; kuriosoki baserritarrak, salbuespenik gabe, miresten nituenak. Bai, hura harrotasuna nirea “¡qué kaxera!” esaten zidan bakoitzean. Atseginaren atseginez gorritu egiten zitzaizkidan masailak, zirrara sexual batek astintzen zidan gorputza.\nAurreko astean, Durangoko Azokan nintzela, antzeko zerbait adierazi zidan ezagun batek. Espresuki etorri zitzaidan kopeta ilunduta, Radio Euskadiko Pompas de Papel saioan egin zidaten elkarrizketa entzun zuela, eta literalki gazteleraz “de puta pena” aritu nintzela esatera. Hantxe, aurkezpen publiko bat bukatu berri. Gaineratu zidan euskaldunak ondo agertu behar duela beti, bai ala bai, eta… jode!, minimo minimoa dela gazteleraz edo frantsesez ongi egitea. Baina hura ez zen nire nerabezaroko maitalea, eta are gutxiago nire gogokoa. Eta maitasun bulkadarik ez zegoenez, eta geroztik joan diren ia 40 urtean zaunka egiten ere ikasi behar izan dudanez, utikan bidali nuen, begi-bistakoena esatea ahantzita. Euskañola eta mordoilokeria ere balekotzat, kasik estilistikotzat jo dugun honetan, euskaldunaren minimoa, eta zer esanik ez idazlearena, ez dela erdaraz eroso eta markarik gabe mintzatzea, euskaraz ongi egitea baizik.\nKuriosoak gara euskaldunak, kuriosoa da arlotearen langa non daukagun jarrita: ahobizi izan beharra daukagu, eta belarriprest, eta bihozbera, eta eskuzabal, eta haginka egiten digutenean gainera samur, baina inoiz ez konplexurik gabeak, inoiz ez natural. Geu gara gure Malintxeren madarikazioa.\n[Barruan Gaude] Beñat Sarasola, liburu bakoitzak du bere tokia\nZer duzu buruan “Malinchea”-ri buruz\nJJ 2019-12-17 19:37\n“Euskaltzale” mota ezberdinen arteko bi, zorrotz aurkeztu ditu Garbiñek.\nBata, euskaltzale platonikoa:\n“… ezkertiarra zen, eta abertzalea, eta teorian euskaltzalea, beti gaztelaniaz ari zen arren”\nBestea, “euskaltzale2 erdararen azpikoa:\n“…euskaldunak ondo agertu behar duela beti, bai ala bai, eta… jode!, minimo minimoa dela gazteleraz edo frantsesez ongi egitea”\n(Badira, euskaldun “onak” euskaraz gain, inguruotako erdara bat barik biak, española eta frantsesa, menperatu behar duela esaten dutenak ere).\nEta bukaerakoa, biribila:\n“kuriosoa da arlotearen langa non daukagun jarrita: ahobizi izan beharra daukagu, eta belarriprest, eta bihozbera, eta eskuzabal, eta aginka egiten digutenean gainera samur, baina inoiz ez konplexurik gabeak, inoiz ez natural”. Malintxe gehiegi gure artean, zalantzarik gabe.


Euskal itsas industria, eztabaidagai - SPRI\nEuskal itsas industria, eztabaidagai\nSPRIk eta Beazek bilera bilateralen jardunaldi bat antolatu dute Bilbao Marine Energy Week biltzarraren barruan\nBilbao Marine Energy Week nazioarteko biltzarraren hirugarren edizioak itsas-energia berriztagarrien arloko azken aurrerapen teknologiko eta proiekturik aurreratuenei buruzko eztabaida-gune bihurtuko du Bizkaiko hiriburua martxoaren 27tik 31ra bitartean.\nEkitaldi honen ingurumarian, SPRI enpresa-garapenerako euskal agentziak, Beaz ekintzailetza sustatzeko foru sozietateak eta Energiaren Euskal Erakundeak (EVE) bilera bilateralen jardunaldia antolatu dute martxoaren 30erako.\nBilera horien bitartez, hainbat herrialdetako enpresek, unibertsitateek, zentro teknologikoek eta ikerketa-erakundeek elkarren arteko harremanak lantzeko aukera izango dute, itsas-energien eta off-shore eolikoaren arloko azken berrikuntzekin lotutako lankidetza teknologikorako akordioak finkatu eta Europak finantzatutako Oceaneranet COFUND deialdia bezalako balizko proiektuetarako bazkideak bilatu ahal izateko.\nOndoz ondoko hirugarren urtez, Bilbao Marine Energy Week biltzarrak itsas-energia iturrien garapenaren inguruko erabaki-hartzeei atxikita dauden eragile, enpresa, ikertzaile eta lider nagusiak elkartuko ditu.\nHartara, euskal energia sektoreko industriak espezializatutako audientzia baten aurrean aurkeztu ahal izango ditu bere teknologia, ezagutza eta lidergo osoa, itsas-energia eolikoan nahiz olatuen eta itsas-korronteen energia-ustiapenean trebatutako nazioarteko adituak tarteko direla.


Selma Huxley: ikertzaile baten ibilbidea\nHistoriagile honen omenez antolatutako jardunaldien barnean, bere bizitzari buruzko ibilbidea sortu dugu. Bertan, irudien gainean klikatuz gero, ikerketara emaniko bizitza hori azaltzen duten tour birtualak, bideoak eta artikuluak kontsultatu ditzakezu. Material guzti horiek hiru bloketan antolatzen dira:\n1. Historiako hutsune baten aurkikuntza: edozein ikerketa historikoren abiapuntua Historian hutsune bat aurkitzea da, hots, zer ikertu daiteke oraindik argitu ez dena? Puntu honetan, Selma Huxleyk ikertu nahi zuen gaia definitu zuen: Kanada eta euskaldunen arteko harremana XVI.mendean. Garai historiko hori aztertzeko helburuarekin Oñatira iritsi zen 70.hamarkadan, bidai luze baten ostean. Hemen bere ikerketarako interesgarriak izan zitezkeen agiriak kontserbatzen zituen artxibo batekin topo egin zuen, baina horiek aurkitzeak ordu asko eskatzen zituen, funtsen deskribapena eta antolaketa eskasa zirelako. Artxiboaren egoera zein zen jakiteko, lehenengo blokeko tour birtuala eta bideoa kontsultatu ditzakezu.\n2. Errealitate historikoa ikertzen: Selma Huxleyk artxibo honetan eginiko ikerketa lana azaltzeko antolatutako erakusketaren tour birtuala da.\n3. Bere ikerketa lanaren oihartzuna: Selma Huxleyk XVI.mendean Terranova eta euskaldunen arteko harremana deskribitu zuen. Honek bai Kanadan bai hemen oihartzun handia eduki zuen. Berak eginiko ikerketa lanei esker, artxiboak garrantzia handia eskuratu zuen ondare dokumentalaren munduan eta honek erakundean hainbat aldaketa eragin zituen (ikus ezazu "Artxiboa gaur egun" izeneko tour birtuala). Horrez gain, Selma Huxleyren ikerketa lanak aitortza zabala jaso zuen hainbat sariren bidez eta hori gutxi balitz, bere ekarpenak proiektu berrien sorrera ere inspiratu zuen Gipuzkoan eta Kanadan (Albaola, Ternua, etab.). Bere ikerketaren oihartzunari buruz gehiago jakiteko, hirugarren blokeko tour birtuala eta bi artikuluak kontsultatu ditzakezu.\nTOUR BIRTUALAK CHROME EDO MOZZILA NABIGATZAILEETAN IREKI ITZAZU!\n1. HISTORIAKO HUTSUNE BATEN AURKIKUNTZA\n2. ERREALITATE HISTORIKOA IKERTZEN\n3. BERE IKERKETA LANAREN OIHARTZUNA\nAzken eguneratzea hemen: Asteazkena, 2020(e)ko abendua(r)en 23-(e)an 11:09etan


Laburpena ( 156. zk.), 2020ko abuztuaren 11, asteartea\nEBAZPENA, 2020ko uztailaren 21ekoa, Laneko eta Gizarte Segurantzako zuzendariarena, zeinaren bidez xedatzen baita Osakidetza-Euskal osasun zerbitzuko garbiketa-zerbitzuaren enpresa emakidadunen hitzarmen kolektiboko soldata-taulak eguneratzeari lotuta Batzorde Paritarioak hartu duen erabakia erregistratu, argitaratu eta gordailutzea, 2020ko urtarrilaren 1etik aurrerako ondorioekin (hitzarmenaren kodea: 86002115012003).\nEDIKTUA, 258/2019 prozedura arruntaren ondoriozkoa.\nEDIKTUA, ezkontzaz kanpoko seme-alabentzako neurrietarako adostasun gabeko 637/2019 prozeduraren ondoriozkoa.\nEDIKTUA, 891/2017 exequatur prozeduraren ondoriozkoa.\nEDIKTUA, ezkontzaz kanpoko seme-alabentzako neurriei buruzko adostasun gabeko 1012/2019 prozeduraren ondoriozkoa.\nEDIKTUA, ezkontzaz kanpoko seme-alabentzako neurriei buruzko adostasun gabeko 699/2019 prozeduraren ondoriozkoa.\nEDIKTUA, 1237/2019 hitzezko judizioaren ondoriozkoa.\nEDIKTUA, diru-zenbateko bat erreklamatzeari buruzko 376/2019 hitzezko judizioaren ondoriozkoa.\nEDIKTUA, adostasun gabeko dibortzioari buruzko 505/2019 prozeduraren ondoriozkoa.\nEDIKTUA, 254/2019 hitzezko judizioaren ondoriozkoa.\nEDlKTUA, 238/2019 hitzezko judizioaren ondoriozkoa.\nEDIKTUA, 232/2020-A hitzezko judizioaren ondoriozkoa.\nEDIKTUA, 2020ko uztailaren 24koa, Familia Politikako eta Aniztasuneko zuzendariarena, Izatezko Bikoteen Erregistroko espedienteei buruzkoak jakinarazteko.\nIRAGARKIA, Osasun Publikoaren eta Adikzioen Zuzendaritzak irekitako B-14/2020-AD zehapen-prozeduran, ebazpen-proposamena jakinarazteko dena.\nIRAGARKIA, 301/2019 prozedura arrunteko administrazioarekiko auzi errekurtsoan interesatuak izan daitezkeenak epatzeko, Bilboko Administrazioarekiko Auzien 4 zenbakiko epaitegian ager daitezen. Errekurtso hori 2019ko uztailaren 30eko Ebazpenaren kontra jarri da, ebazpen horren bidez ezetsi baitzen Kimikako teknikari espezialisten lan poltsa zabaltzeko xedez deitutako hautaketa prozesurako proposatutako hurrenkeraren kontra jarritako errekurtsoa.\nSERVAI INGENIERIA SOCIEDAD COOP. PEQUEÑA\nIRAGARKIA, «Servai Ingeniería Sociedad Cooperativa Pequeña» baltzu mugatu izateko erabakiari buruzkoa.


Egituren ingeniaritza - Wikipedia, entziklopedia askea.\nEiffel dorrea, Parisen, egituren ingeniaritzaren lorpen historikoa da.\nEgituren ingeniaritza edo ingeniaritza estrukturala edo ingeniaritza zibilaren adar bat da, gizakiak sortutako egiturei forma emateko eratzen diren 'hezurrak eta muskuluak' diseinatzera zuzendua dagoena. Egituren ingeniaritzan eraikinen eta beste egitura batzuen egonkortasuna, indarra eta zurruntasuna ulertu eta kalkulatu behar dira. Sarritan, egituren ingeniariek arkitektoekin eta eraikuntzen ingeniariekin egiten dute lan proiektuak diseinatu eta gainbegiratzeko. Eraikuntzaz aparte, makinak, ekipamendu medikoak eta ibilgailuak sortzen ere lagun dezakete, haien osotasun estrukturalak garrantzia duenean beren funtzionamendurako eta segurtasunerako.\nEgituren ingeniaritzaren teoriaren oinarrian materialen eta geometrien lege fisikoak eta ezagutza enpirikoak daude. Gehienetan, egiturazko elementu sinpleetatik abiatuta sistema konplexuak sortu ohi dituzte egituren ingeniariek.\nMultimedia: Structural engineering\nBNF: 11936156t (data)